
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΑΝΑΓΚΑΣΤΙΚΩΝ ΑΠΑΛΛΟΤΡΙΩΣΕΩΝ ΚΑΙ ΠΟΛΕΟΔΟΜΙΚΩΝ ΘΕΜΑΤΩΝ Αρ. Φύλλου 376 

5 Δεκεμβρίου 2014 


ΑΠΟΦΑΣΕΙ Σ 

Αριθμ. 53600 

Αναθεώρηση του Γενικού Πολεοδομικού Σχεδίου (Γ.Π.Σ.) 
της Δημοτικής Ενότητας Νέας Ερυθραίας του Δή¬ 
μου Κηφισιάς και έγκριση της Στρατηγικής Μελέτης 
Περιβαλλοντικών Επιπτώσεων (ΣΜΠΕ). 

Ο ΥΠΟΥΡΓΟΣ ΚΑΙ Ο ΑΝΑΠΛΗΡΩΤΗΣ ΥΠΟΥΡΓΟΣ 
ΠΕΡΙΒΑΛΛΟΝΤΟΣ, ΕΝΕΡΓΕΙΑΣ ΚΑΙ 
ΚΛΙΜΑΤΙΚΗΣ ΑΛΛΑΓΗΣ 

Έχοντας υπόψη: 

1. Τις διατάξεις των άρθρων 38 και 39 του Κώδικα 
Βασικής Πολεοδομικής Νομοθεσίας (Κ.Β.Π.Ν.), που κυ¬ 
ρώθηκε με το άρθρο πρώτο του από 14/27.7.1999 π,δ/ 
τος (Δ' 580). 

2. Τις διατάξεις της παρ. 11 του άρθρου 4 του ν. 2508/ 
1997 «Βιώσιμη οικιστική ανάπτυξη των πόλεων και οικι¬ 
σμών της χώρας και άλλες διατάξεις» (Α' 124). 

3. Τις διατάξεις των άρθρων 13α και 33 του ν.4269/2014 
«Χωροταξική και πολεοδομική μεταρρύθμιση - Βιώσιμη 
ανάπτυξη (ΑΊ42)». 

4. Τις διατάξεις του ν.1650/1986 (ΑΊ60), όπως ισχύουν. 

5. Τις διατάξεις του άρθρου 90 του Κώδικα Νομοθε¬ 
σίας για την Κυβέρνηση και τα κυβερνητικά όργανα, 
που κυρώθηκε με το άρθρο πρώτο του π.δ/τος 63/2005 
(Α' 98). 

6. Την υπ’ αριθμ. Υ521/30-10-2014 απόφαση του Πρω¬ 
θυπουργού «Καθορισμός αρμοδιοτήτων του Αναπληρω- 
τού Υπουργού Περιβάλλοντος, Ενέργειας και Κλιματικής 
Αλλαγής Νικόλαου Ταγαρά» (Β' 2971). 

7. Τις διατάξεις των άρθρων 1,2,283 και 286 του ν. 3852/ 
2010 «Νέα Αρχιτεκτονική της Αυτοδιοίκησης και της 
Αποκεντρωμένης Διοίκησης - Πρόγραμμα Καλλικράτης» 
(Α' 87) και του άρθρου 1ου της υπ’ αριθμ. 45892/11.8.2010 
απόφασης του Υπουργού Εσωτερικών, Αποκέντρωσης 
και Ηλεκτρονικής Διακυβέρνησης «Πρωτοβάθμιοι και 
Δευτεροβάθμιοι Οργανισμοί Τοπικής Αυτοδιοίκησης 
της Χώρας κ.λπ.» (Β' 1292/2010, διόρθωση σφάλματος 
Β' 1623/2010). 

8. Την υπ’ αρ. 107017/28-6-2006 κοινή υπουργική από¬ 
φαση «Εκτίμηση των περιβαλλοντικών επιπτώσεων ορι¬ 
σμένων σχεδίων και προγραμμάτων, σε συμμόρφωση με 
τις διατάξεις της οδηγίας 27ης Ιουνίου 2014» (Β' 1225) 
και ειδικότερα το άρθρο 6 αυτής. 


9. Το υπ’ αρ. 2862/28-7-2010 έγγραφο του Οργανισμού 
Αθήνας προς τους αρμόδιους φορείς για γνωμοδότηση. 

10. Το υπ’ αρ. 11479/11-5-2010 έγγραφο της Διεύθυνσης 
Οικοδομικών και Κτιριοδομικών Κανονισμών - Τμήμα 
Γ' «Εγκριση μελέτης Γεωλογικής Καταλληλότητας στα 
πλαίσια του Γ.Π.Σ. Νέας Ερυθραίας». 

11. Το υπ’ αρ. ΔΜΕΟ/4030/1876/Φ252/3-9-2010 έγγραφο 
της Διεύθυνσης Μελετών Έργων Οδοποιίας (Δ.Μ.Ε.Ο.) 
του Υπουργείου Υποδομών, Μεταφορών και Δικτύων. 

12. Το υπ’ αρ. 5488/16-8-2010 έγγραφο του Δασαρχείου 
Πεντέλης. 

13. Την υπ’ αρ. 215/2010 γνωμοδότηση του Δημοτικού 
Συμβουλίου του Δήμου Νέας Ερυθραίας. 

14. Το υπ’ αρ. 40630/10/6-10-2010 έγγραφο της Διεύ¬ 
θυνσης Προστασίας Περιβάλλοντος της Ν.Α. Αθηνών - 
Πειραιώς. 

15. Το υπ’ αρ. 42549/20-10-2010 έγγραφο της Γενικής 
Γραμματείας Αθλητισμού. 

16. Τα υπ’ αρ. 10724/2-11-2010 και 9012/26-1-2011 έγγρα¬ 
φα της Β' Εφορείας Προϊστορικών και Κλασικών Αρ¬ 
χαιοτήτων του Υπουργείου Πολιτισμού και Αθλητισμού. 

17. Το υπ’ αρ. 4118/18-11-2010 έγγραφο της Εφορείας 
Νεωτέρων Μνημείων Αττικής. 

18. Το υπ’ αρ. 6187/3-12-2010 έγγραφο της 1ης Εφορείας 
Βυζαντινών Αρχαιοτήτων. 

19. Τις υπ’ αρ. 4/3η συν./4-2-2013 και 3/6η συν./ 
3-4-2014 γνωμοδοτήσεις της Εκτελεστικής Επιτροπής 
του Οργανισμού Αθήνας. 

20. Το γεγονός ότι από τις κανονιστικές διατάξεις 
αυτής της απόφασης δεν προκαλείται δαπάνη σε βάρος 
του κρατικού προϋπολογισμού και του προϋπολογισμού 
του οικείου ΟΤΑ, αποφασίζουμε: 

Α. Εγκρίνεται η Στρατηγική Μελέτη Περιβαλλοντικών 
Επιπτώσεων (ΣΜΠΕ) για την αναθεώρηση του Γ ενικού 
Πολεοδομικού Σχεδίου της Δημοτικής Ενότητας Νέας 
Ερυθραίας του Δήμου Κηφισιάς (ν. Αττικής) σύμφωνα με 
την Α.Π. 171281/5-3-2014 εισήγηση της Ειδικής Υπηρεσίας 
Περιβάλλοντος, η οποία αποτελεί αναπόσπαστο τμήμα 
της παρούσας και συνδημοσιεύεται με την παρούσα. 

Β. Εγκρίνεται η αναθεώρηση του Γενικού Πολεοδο- 
μικού Σχεδίου (Γ.Π.Σ.) της Δημοτικής Ενότητας Νέας 
Ερυθραίας του Δήμου Κηφισιάς (ν. Αττικής), το οποίο 
εγκρίθηκε με την υπ’ αρ. 81787/4622/15-3-1988 απόφαση 
του Υπουργού Περιβάλλοντος, Χωροταξίας και Δημοσί- 
ων'Εργων (Δ894) όπως αναδημοσιεύθηκε και εγκρίθηκε 

με την υπ’ αρ. 87208/4776/12-8-1990 (Δ'1062) όμοια από¬ 
φαση, όπως τα όριά του προσδιορίζονται στο χάρτη 
Π.1. σε κλίμακα 1:5.000 για το σύνολο της Δημοτικής 
Ενότητας. 

Το ως άνω σχέδιο περιλαμβάνει: 

1. Την πολεοδομική οργάνωση της Δημοτικής Ενό¬ 
τητας Νέας Ερυθραίας του Δήμου Κηφισιάς στις πο- 
λεοδομημένες και προς πολεοδόμηση περιοχές με τη 
δημιουργία πέντε (5) Πολεοδομικών Ενοτήτων (ΠΕ) με 
επιμέρους τομείς και με μέσο συντελεστή δόμησης 
όπως φαίνεται στον παρακάτω Πίνακα: 


Πολεοδομική Ενότητα 

Τομείς 

Μέσος συντελεστής 
δόμησης 

ΠΕ 1 

Ια 

1,6 


1β 

0,6 

ΠΕ 2 

2α 

1,0 


2β 

0,6 


2γ 

0,6 

ΠΕ 3 

3α 

0,6 


3β 

0,4 

ΠΕ 4 

4α 

0,6 


4β 

0,6 

ΠΕ 5 

5α 

0,6 


5β 

0,4 


α. Η προβλεπόμενη επέκταση αφορά τα μη δασικά και 
αναδασωτέα τμήματα που καθορίζονται από το αρμόδιο 
Δασαρχείο στα πλαίσια της ΠΜ.Ε. 

β. Στις περιοχές όταν από τις ισχύουσες διατάξεις 
εφαρμόζονται κλιμακωτοί συντελεστές δόμησης αυτοί 
διατηρούνται/Οσον αφορά τους περιορισμούς ως προς 
το ύψος δίνεται κατεύθυνση να ισχύουν οι υφιστάμενες 
διατάξεις για τα οικοδομικά τετράγωνα (ΟΤ) επί του 
Βασικού Οδικού Δικτύου ήτοι για τα ΟΤ εκατέρωθεν 
της Ελευθερίου Βενιζέλου στις ΠΕΙ και ΠΕ2 και στα ΟΤ 
εκατέρωθεν των οδών Χαρ. Τρικούπη και Τατόίου στις 
ΠΕ2 και ΠΕΙ. Ειδικότερα δε στα ΟΤ 122,122α, 123 και 123α 
να ισχύσουν οι υφιστάμενες διατάξεις. 

2. Την γενική εκτίμηση αναγκών σε κοινόχρηστους 
και κοινωφελείς εξυπηρετήσεις επιπέδου πολεοδομικής 
ενότητας και επιπέδου δημοτικής ενότητας - πόλης και 
την πρόβλεψη των σχετικών χώρων όπως φαίνονται 
στον αντίστοιχο πίνακα στο παράρτημα Α, που συνο¬ 
δεύει τη παρούσα απόφαση και αποτελεί αναπόσπαστο 
τμήμα αυτής. 

3. Τη διατήρηση των ρυθμίσεων του αναθεωρούμενου 
Γ.Π.Σ. (Δήμος Ν. Ερυθραίας) εκτός εάν ορίζεται διαφο¬ 
ρετικά στην παρούσα απόφαση. 

4. Τον προσδιορισμό των χρήσεων γης όπως φαίνο¬ 
νται στο χάρτη Π.1, και ειδικότερα: 

α. Τον καθορισμό χρήσης πολεοδομικού κέντρου, 
όπως προσδιορίζεται με το άρθρο 4 του από 23/2/87 
π.δ/τος (Δ' 166), όπως έχει τροποποιηθεί μεταγενέστερα. 

- στην ΠΕΙ, στα παρόδια της Λεωφ. Ελευθερίου Βε¬ 
νιζέλου ΟΤ και ειδικότερα στα ΟΤ 9, 10, 11, 12, 13, 14, 
346, στο πρόσωπο του ΟΤ 8 επί της οδού Ελευθερίου 
Βενιζέλου και σε βάθος μιας ιδιοκτησίας καθώς και 


στα ΟΤ 347, 1, 2, 3, 4, 5, εκτός του προσώπου επί της 
οδού Γ. Παπανδρέου, όπου καθορίζεται χρήση αμιγούς 
κατοικίας σε βάθος μιας ιδιοκτησίας 

- στο ΟΤ 345 του τομέα 2β της ΠΕ2. 

αα. Από τις ως άνω καθοριζόμενες χρήσεις εξαιρού¬ 
νται οι εγκαταστάσεις μέσων μαζικών μεταφορών και 
τα πρατήρια βενζίνης, τα οποία επιτρέπονται μόνο στα 
κτίρια με χρήση κτιρίου στάθμευσης. 

β. Τον καθορισμό τοπικού κέντρου γειτονιάς σύμφωνα 
με το άρθρο 4 του ανωτέρω π.δ/τος στα ΟΤ 71, 78 της 
ΠΕΙ, εκτός του προσώπου επί της οδού Ν. Πλαστήρα 
όπου καθορίζεται χρήση αμιγούς κατοικίας σε βάθος 
μιας ιδιοκτησίας, στα Ο.Τ. 79, 80 του τομέα 2β της ΠΕ2 
εκτός του προσώπου επί της οδού Ν. Πλαστήρα όπου 
καθορίζεται χρήση αμιγούς κατοικίας σε βάθος μιας 
ιδιοκτησίας, στο ΟΤ85, καθώς και στα ΟΤ87 και 87Α για 
τα οικόπεδα που έχουν πρόσωπο επί της οδού Δαβάκη 
σε βάθος μιας ιδιοκτησίας ενώ στο υπόλοιπο τμήμα 
αυτών καθορίζεται χρήση αμιγούς κατοικίας. 

Από τις καθοριζόμενες παραπάνω χρήσεις τοπικού 
κέντρου γειτονιάς εξαιρούνται: 

- Πολυκαταστήματα 

- Κέντρα διασκέδασης - αναψυχής 

- Λοιπά επαγγελματικά εργαστήρια πλην εκείνων που 
εξυπηρετούν καθημερινές ανάγκες 

- Πρατήρια υγρών καυσίμων 

- Κτίρια, γήπεδα στάθμευσης 

- Εγκαταστάσεις εμπορικών εκθέσεων - εμπορικά 
κέντρα 

- Εγκαταστάσεις μέσων μαζικών μεταφορών 

γ. Τον καθορισμό χρήσης γενικής κατοικίας, όπως 
προσδιορίζεται με το άρθρο 3 του παραπάνω διατάγ¬ 
ματος, όπως στον ακόλουθο πίνακα: 


ΠΕΙ 

Τομέας Ια 

Ο.Τ. 19,18,17,16,15, 29, 30, 28, 27, 20, 21, 24, 

25, 26, 31, 32, 33, 34 

ΠΕ2 

Τομέας 2α 

Στο πρόσωπο (σε βάθος μιας ιδιοκτησίας) 
των ΟΤ 115,114,102,101,100 

ΠΕ2 

Τομέας 2β 

ΟΤ 300, 301, 303, 305 εκτός των οικοπέδων 
σε βάθος ιδιοκτησίας, που έχουν πρόσωπο 
στις οδούς Ιωνίας και Κανάρη των οποίων 
η χρήση καθορίζεται ως αμιγής κατοικία. 

ΠΕ2 

Τομέας 2γ 

Στο πρόσωπο των ΟΤ 11,12,13 σε βάθος 
μιας ιδιοκτησίας. 

ΠΕ4 

ΟΤ 138,140,142, 260, 262, 263, 264 και στο 
πρόσωπο των ΟΤ 238, 253, 256, σε βάθος 
μιας ιδιοκτησίας. 

ΠΕ5 

Τομέας 5α 

ΟΤ 273 και στο πρόσωπο του ΟΤ 265 σε 
βάθος μιας ιδιοκτησίας 

ΠΕ5 

Τομέας 5β 



γα. Στις ΠΕΙ, ΠΕ2 και στον τομέα 5α της ΠΕ5, στα ΟΤ 
138,140,142, καθώς και στο πρόσωπο των ΟΤ 238, 253, 
256 της ΠΕ4 εξαιρούνται τα εμπορικά καταστήματα με 
επιφάνεια μεγαλύτερη των 250 τ.μ.. Το όριο αυτό ισχύει 
ανά εμπορική εκμετάλλευση (κατάστημα). Σε κάθε ιδιο¬ 
κτησία επιτρέπεται να συνυπάρχουν περισσότερα του 
ενός καταστήματα που όμως το καθένα από αυτά δεν 
επιτρέπεται να υπερβαίνει σε επιφάνεια εκμετάλλευσης 
τα 250 τ.μ. 

γβ. Στα ΟΤ του τομέα 2α της ΠΕ2 επί της Λεωφ. 
Τατοΐου, επιπλέον των προηγουμένων, εξαιρούνται τα 
εστιατόρια και τα αναψυκτήρια. 

γγ. Για τα οικόπεδα (ανά ιδιοκτησία) επί της Λεωφ. 
Τατοΐου απαιτείται η εξασφάλιση επαρκών χώρων στάθ¬ 
μευσης στο εσωτερικό των οικοπέδων και των τετραγώ¬ 
νων, με προσαύξηση των θέσεων στάθμευσης κατά 50% 
επί του προβλεπομένου από το π.δ/γμα «Καθορισμός 
αριθμού θέσεων στάθμευσης αυτοκινήτων αναλόγως 
των χρήσεων και του μεγέθους των κτιρίων στην Πε¬ 
ριφέρεια Αττικής» (Α'76) όπως αυτό ισχύει. 

γδ. Στο Ο.Τ.273 της Π.Ε.5 επιτρέπονται μόνο οι ακό¬ 
λουθες χρήσεις:κατοικία, γραφεία, τράπεζες,ασφάλειες, 
κοινωφελείς οργανισμοί και πολιτιστικά κτίρια. 

δ. Τον καθορισμό περιοχών αμιγούς κατοικίας, όπως 
προσδιορίζεται με το άρθρο 2 του παραπάνω διατάγ¬ 
ματος όπως αυτό ισχύει, στις Π.Ε.1, Π.Ε.2, Π.Ε.4, Π.Ε.5 
και στο Ο.Τ.30 της Π.Ε.3 με εξαίρεση τους ξενώνες, τα 
εμπορικά καταστήματα εμβαδού μεγαλυτέρου των 50 
τ.μ., των εμπορικών καταστημάτων στους ορόφους και 
των ιδιωτικών κλινικών, όπως καθορίζονται με το άρθρο 
11 παρ.12 του ν.2052/1992 (Α'94). Στα υπόλοιπα Ο.Τ. της 
Π.Ε.3 καθορίζεται επίσης η χρήση αμιγούς κατοικίας με 
εξαίρεση τους ξενώνες, όλα τα εμπορικά καταστήματα 
καθώς τις ιδιωτικές κλινικές. 

ε. Τον καθορισμό χρήσης Ελεύθερων χώρων - Αστι¬ 
κού Πρασίνου, όπως προσδιορίζεται με το άρθρο 9 του 
παραπάνω διατάγματος, με εξαίρεση τους χώρους συ¬ 
νάθροισης κοινού. Η εξαίρεση αυτή δεν εφαρμόζεται 
για το Ο.Τ. 154. Στο Ο.Τ. 183 της Π.Ε.4 χωροθετείται 
Δημοτικό Θέατρο και στο Ο.Τ. 136 της ίδιας Π.Ε. καθο¬ 
ρίζεται χρήση αστικού πρασίνου. 

5. Νομίμως υφιστάμενες χρήσεις κατά τη δημοσίευση 
της παρούσας απόφασης διατηρούνται. 

6. Περιοχές εκτός πολεοδόμησης - Περιοχές Προ¬ 
στασίας: 

α. Για τις περιοχές προστασίας του ορεινού όγκου 
της Πεντέλης και του Κηφισού ποταμού ισχύουν τα 
οριζόμενα από τις διατάξεις των από 15-4-1994 (Δ' 632) 
και 26-8-1988 Π.Δ/των, όπως αυτά ισχύουν. 

β. Καθορίζονται εκτός σχεδίου περιοχές ειδικής προ¬ 
στασίας (περιοχή Α, περιοχή Β - Καστρίτσα και ζώνη 
πρασίνου, παραρεμάτων περιοχών και ρεμάτων) με τους 
ακόλουθους όρους: 
βα. Περιοχή Α ειδικής προστασίας. 

Στα μη δασικά και αναδασωτέα τμήματά της επιτρέ¬ 
πεται η κατοικία και οι χρήσεις αναψυχής και αθλητι¬ 
σμού (μικρές αθλητικές εγκαταστάσεις) με τους εξής 
όρους και περιορισμούς δόμησης: 

- Μέγιστο εμβαδόν κτιρίων κατοικίας: εκατόν πενή¬ 
ντα (150) τ.μ., περιπτέρων αναψυχής είκοσι (20) τ.μ. και 
αθλητικών εγκαταστάσεων και κτιρίων πολιτιστικών 
εκδηλώσεων εκατό (100) τ.μ.. 

- Απαγορεύεται η διασπορά σε περισσότερα από δύο 
κτίρια, η δε δόμηση υλοποιείται σε θέση όπου δεν θα 
θίγεται η υφιστάμενη δενδρώδης βλάστηση. Οι κατα¬ 
σκευές φέρουν υποχρεωτικά στέγη, για την καλύτερη 
ενσωμάτωσή τους στο τοπίο. Απαγορεύεται επίσης η 
τοποθέτηση λυομένων κτισμάτων ή τροχοβιλών και η 
αποθήκευση παντός είδους προϊόντων. 

- Το κατώτατο όριο κατάτμησης και αρτιότητας ορί¬ 
ζεται σε είκοσι (20) στρέμματα. Κατά παρέκκλιση θε¬ 
ωρούνται άρτια και οικοδομήσιμα τα γήπεδα που στις 


7-7-1983, ημερομηνία δημοσίευσης του από 22-6-1983 
π.δ/τος (Δ'284) είχαν ελάχιστο εμβαδό τέσσερα (4) 
στρέμματα. 

Κατά τα λοιπά εφαρμόζονται οι διατάξεις του από 
6-10-1978 π.δ/τος (Δ'538), όπως ισχύουν. 

Τα νομίμως υφιστάμενα κτίρια διατηρούνται. 

ββ. Περιοχή Β εκτός σχεδίου (Καστρίτσα). 

Στα μη δασικά και αναδασωτέα τμήματά της επιτρέ¬ 
πεται η κατοικία και οι πολιτιστικές εγκαταστάσεις, 
σύμφωνα με τις διατάξεις του από 6-10-1978 π.δ/τος 
(Δ' 538), όπως ισχύουν. 

- Απαγορεύεται η διασπορά σε περισσότερα από δύο 
κτίρια, η δε δόμηση υλοποιείται σε θέση όπου δεν θα 
θίγεται η υφιστάμενη δενδρώδης βλάστηση. Οι κατα¬ 
σκευές φέρουν υποχρεωτικά στέγη για την καλύτερη 
ενσωμάτωσή τους στο τοπίο. Απαγορεύεται επίσης η 
τοποθέτηση λυομένων κτισμάτων ή τροχοβιλών και η 
αποθήκευση παντός είδους προϊόντων. 

- Το κατώτατο όριο κατάτμησης και αρτιότητας ορί¬ 
ζεται σε είκοσι (20) στρέμματα. 

Κατά παρέκκλιση θεωρούνται άρτια και οικοδομήσιμα 
τα γήπεδα που εμπίπτουν στις διατάξεις του από 24/31- 
5-1985 π.δ/τος (Δ'270), όπως αντικαταστάθηκε με την 
παρ.1 του άρθρου 10 του ν. 3212/2003. 

Τα νομίμως υφιστάμενα κτίρια διατηρούνται. 

γγ. Ζώνη πρασίνου, παραρεμάτιων περιοχών, ρεμάτων. 

Στη ζώνη αυτή απαγορεύεται κάθε δόμηση και κάθε 
περίφραξη ή αλλοίωση του εδάφους με κάθε είδους 
έργα, με εξαίρεση τα απολύτως απαραίτητα και αι¬ 
τιολογημένα έργα υποδομής των οργανισμών κοινής 
ωφέλειας (περιβαλλοντικά δίκτυα). 

Γ ια τα ρέματα και τις περιοχές που είναι ακατάλληλες 
για δόμηση εφαρμόζονται 

όσα αναφέρονται στην έγκριση γεωλογικής καταλλη¬ 
λότητας της περιοχής. 

Οι μελέτες οριοθέτησης των ρεμάτων συντάσσονται 
για περίοδο επαναφοράς Τ=50 έτη. 

Προτείνεται η διατήρηση της ανοικτής κοίτης του 
ρέματος Κοντοχρήστου καθώς και αυτών που υπάρχουν 
στην ΠΕ3 (Πολιτεία) τουλάχιστον για τα τμήματα που 
υπάρχουν κατά τη δημοσίευση της παρούσας και ο κα¬ 
θορισμός παραρεμάτιας ζώνης πρασίνου και περιπάτου. 

Στη μελέτη οριοθέτησης των ρεμάτων που βρίσκονται 
εκτός πολεοδομούμενης περιοχής και χαρακτηρίζονται 
ως ζώνη Α2 από την εγκεκριμένη γεωλογική μελέτη, να 
εξετασθεί η δυνατότητα επανάκτησης της φυσικής κοί¬ 
της και ταυτόχρονα η διαμόρφωση των παραρεμάτιων 
εκτάσεων για αποκλειστική χρήση ως χώρων πρασίνου 
και περιπάτου. 

7. Γ ενικές Διατάξεις 

α. Με την παρούσα απόφαση καθορίζονται οι γενι¬ 
κές ζώνες χρήσεων με τις οποίες θα είναι συμβατές 
οι όποιες περαιτέρω εξειδικεύσεις ακολουθήσουν από 
τις αντίστοιχες πολεοδομικές μελέτες. Το ακριβές πε¬ 
ρίγραμμα των Ο.Τ., οι μεγαλύτεροι χώροι πρασίνου, 
εκπαίδευσης και αθλητισμού προσδιορίζονται με τις 
αντίστοιχες εγκεκριμένες πολεοδομικές μελέτες. Η μη 
χωρική, ενδεικτική αποτύπωση στον συνοδευτικό της 
παρούσας χάρτη δεν παρακωλύει τη χωροθέτηση των 
ανωτέρων χρήσεων και σε άλλες θέσεις που επιτρέ¬ 
πονται από τις καθοριζόμενες με την παρούσα γενικές 
χρήσεις γης. 

β. Οι ειδικές χρήσεις που περιγράφονται στα από 
16-8-1977 (Δ'729) και 19-4-1979 (Δ'273) π.δ/τα παραμένουν 
ως έχουν. 

Σε κάθε περίπτωση τα νομίμως υφιστάμενα κτίσματα 
διατηρούνται. 

γ. Προϋπόθεση για την έκδοση κάθε σχετικής άδειας 
για οποιοδήποτε ιδιωτικό, δημοτικό ή δημόσιο έργο 
αποτελεί για τις ΠΕ5 (τομέας β) και ΠΕ3 (τομέας β), η 
προηγούμενη έγκριση της Β' ΕΚΠΑ. 

δ. Για κτίρια των εκάστοτε τελευταίων 100 ετών 
ισχύουν οι διατάξεις του ν.3028/2002, όπου για την 
κατεδάφιση ή εκτέλεση εργασιών είναι απαραίτητη η 
προηγούμενη έγκριση του Υπουργείου Πολιτισμού και 
Αθλητισμού. 

ε. Όπου στην παρούσα αναφέρονται χρήσεις ή πε¬ 
ριορισμοί σε βάθος μιας ιδιοκτησίας, ισχύουν τα όρια 
που αυτή έχει κατά την ημερομηνία δημοσίευσης της 
παρούσας. 

8. Δίκτυα Μεταφορών. 

Την ιεράρχηση του οδικού δικτύου, όπως φαίνεται στο 
χάρτη Π1, ως εξής: 

- Ελεύθερη Λεωφόρος: ΠΑΘΕ (Εθνική οδός Αθήνας- 
Θεσσαλονίκης). 

- Πρωτεύουσες αρτηρίες: Λεωφ. Ελ. Βενιζέλου (Κηφι¬ 
σίας), Θησέως, Τατοίου, Χαριλάου Τρικούπη. 

- Δευτερεύουσα αρτηρία: Άγιων Σαράντα. 

- Συλλεκτήριοι οδοί: Γυμναστηρίου, Εθνικής Αντιστά¬ 
σεως, Καστρίτσας, Αλ. Παπαναστασίου, Σεβδικίου, 25ης 
Μαρτίου, Σμύρνης, Ομήρου, Πλαστήρα, Κολοκοτρώνη, 
Ηρώων Πολυτεχνείου, Αίαντος, Πόντου, Ισμήνης και Πα- 
λαιολόγου. 

Συμπληρώνεται το υφιστάμενο δίκτυο πεζοδρόμων, 
ποδηλατοδρόμων, δρόμων ήπιας κυκλοφορίας, όπως 
φαίνεται στον χάρτη Π1. Συμπεριλαμβάνεται και ο πο¬ 
δηλατικός άξονας μητροπολιτικής σημασίας σύνδεσης 
της Αθήνας με τα Βόρεια Προάστια αυτής μέσω των 
οδών Στροφυλίου-Πατριάρχου Ε'- Σεβδικίου - Παπανα¬ 
στασίου - Ερυθραίας προς Τατόι και Στροφυλίου - Γ. Πα- 
πανδρέου - Ρόδων προς Εκάλη, Διόνυσο. Προτείνεται η 
σύνδεση του δικτύου πεζοδρόμων με κάθετες συνδέσεις 
και διαδρομές στις γειτονιές της Δημοτικής Ενότητας 
με σκοπό το σχηματισμό ενός δικτύου σύνδεσης για 
τους πεζούς (και όπου είναι εφικτό για τους ποδηλά¬ 
τες) του εμπορικού κέντρου με τις περιοχές κατοικίας, 
τα πολιτιστικά ενδιαφέροντα σημεία, τους ελεύθερους 
χώρους πρασίνου, τις παραρεμάτιες περιοχές και τον 
ορεινό όγκο της Πεντέλης. 

- Μέσα σταθερής τροχιάς: 

Η γραμμή 1 του Μετρό (αστικός ηλεκτρικός σιδηρό¬ 
δρομος Πειραιώς - Αθηνών - Κηφισιάς) επεκτείνεται 
μέχρι τα όρια των Δημοτικών Ενοτήτων της Νέας Ερυ¬ 


θραίας και Εκάλης στη συμβολή των λεωφόρων Ελ. 
Βενιζέλου (Κηφισίας) και Άγιων Σαράντα (τερματικός 
σταθμός Μετρό) και ενδιάμεσο σταθμό στο εμπορικό 
κέντρο Ν.Ερυθραίας (συμβολή Χ.Τρικούπη και Ελ. Βε¬ 
νιζέλου). 

9. Περιβαλλοντικές υποδομές - Διαχείριση Περιβάλ¬ 
λοντος 

Προτείνονται τα ακόλουθα: 

- Ολοκλήρωση δικτύου απορροής όμβριων. 

- Οριοθέτηση των ρεμάτων στο στάδιο της πολεοδο- 
μικής μελέτης επέκτασης-αναθεώρησης με επανέλεγχο 
της απορροής τους και του δικτύου απορροής όμβριων 
(κλειστά και ανοικτά τμήματα). 

- Ολοκλήρωση δικτύου αποχέτευσης ακαθάρτων και 
όμβριων. 

- Η διάνοιξη δρόμων στις εκτός σχεδίου περιοχές 
δεν επιτρέπεται εκτός εάν αυτό κριθεί απαραίτητο για 
λόγους περιβαλλοντικούς, όπως δασοπροστασία, περι¬ 
βαλλοντική εκτίμηση κ.α. 

- Ο καθορισμός ικανού πλάτους προκηπίου, για την 
προστασία της κατοικίας στον τομέα β της ΠΕ5 με την 
πολεοδομική μελέτη επέκτασης - αναθεώρησης. 

- Ο καθορισμός στα πλαίσια της πολεοδομικής με¬ 
λέτης αναθεώρησης προκηπίου ικανού πλάτους στο 
μέτωπο των Ο.Τ. 270, 271, 277, 279, 273, 265 επί της 
οδού Γυμναστηρίου και στην περίμετρο των Ο.Τ. 260. 
262, 263 και 264. 

- Υποδομή πυρόσβεσης (δεξαμενή αποθήκευσης νε¬ 
ρού κλπ.). 

10. Στην περιοχή που αφορά η παρούσα απόφαση δια- 
κρίνονται, ως προς τη γεωλογική τους καταλληλότητα, 
οι εξής περιοχές: 

α) περιοχές κατάλληλες για δόμηση β) περιοχές κα¬ 
τάλληλες υπό προϋποθέσεις για δόμηση και γ) περιοχές 
ακατάλληλες για δόμηση, όπως αυτές σημειώνονται 
στο σχετικό χάρτη που συνοδεύει την μελέτη γεωλο¬ 
γικής καταλληλότητας, η οποία εγκρίθηκε με το υπ’ 
αρ. 11479/11.5.2010 έγγραφο της Δ.Ο.Κ.Κ. - Τμήμα Γ του 
ΥΠΕΚΑ και εμφαίνονται στο Παράρτημα Β' που συνο¬ 
δεύει την παρούσα. 

Γ. Η ισχύς της παρούσας απόφασης αρχίζει από τη 
δημοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 Νοεμβρίου 2014 

ΟΙ ΥΠΟΥΡΓΟΙ 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΕΝΕΡΓΕΙΑΣ ΠΕΡΙΒΑΛΛΟΝΤΟΣ, ΕΝΕΡΓΕΙΑΣ 

ΚΑΙ ΚΛΙΜΑΤΙΚΗΣ ΑΛΛΑΓΗΣ ΚΑΙ ΚΛΙΜΑΤΙΚΗΣ ΑΛΛΑΓΗΣ 

ΙΩΑΝΝΗΣ ΜΑΝΙΑΤΗΣ ΝΙΚΟΛΑΟΣ ΤΑΓΑΡΑΣ 

ΠΑΡΑΡΤΗΜΑ Α 

Του αναθεωρημένου Γ.Π.Σ. τηςΔ.Ε. Νέας Ερυθραίας του Δήμου Κηφισίας 


Πίνακας Κοινωνικού Εξοπλισμού ανά Πολεοδομική Ενότητα 


ΠΕ 

Έκταση 

(Ηα) 

Σ.Δ, 

Θεωρητική 

χωρητικότητα 

Ελεύθεροι 

χώροι 

πρασίνου (στρ) 

Αθλητικοί 

χώροι 

(στρ) 

Εκπαίδευση 

Παιδικοί 

Σταθμοί 

(στρ) 

Πολιτισμός 

(στρ) 







Νηπιαγωγεία 

Δημοτικά 

Γυμνάσια - 
Λύκεια 









στο. 

στο. 

στα. 



Ια 

32.30 

1,60 

4796 

38,4 

26,4 

1,4 

3,4 

3,8 

1,0 

1,0 

ΐβ 

2,50 

0,60 

139 

1,1 

0,8 

0,0 

0,1 

0,1 

0,0 

0,0 

2α 

30,40 

1,00 

2821 

22,6 

15,5 

0,8 

2,0 

2,3 

0,6 

0,6 

2β 

7,70 

0,60 

429 

3,4 

2,4 

0,1 

0,3 

0,3 

0,1 

0,1 

2 Υ 

2,50 

0,60 

139 

1,1 

0,8 

0,0 

0,1 

0,1 

0,0 

0,0 

3α 

101,40 

0,60 

5646 

45,2 

31,1 

1,7 

4,0 

4,5 

1,1 

1,1 

3β 

23,60 

0.40 

876 

7,0 

4,8 

0,3 

0,6 

0,7 

0,2 

0,2 

4α 

77,10 

0,60 

4293 

34,3 

23,6 

1,3 

3,0 

3,4 

0,9 

0.9 

4β 

1,90 

0,60 

106 

0,8 

0.6 

0.0 

0,1 

0.1 

0,0 

0,0 

5α 

64,30 

0,60 

3580 

28,6 

19.7 

1,1 

2,5 

2,9 

0,7 

0,7 

53 

2,50 

0,40 

93 

0,7 

0,5 

0,0 

0,1 

0,1 

0,0 

0.0 

Συν.= 

346,2 


22918 

183,34 

126,05 

6,88 

16,04 

18,33 

4,58 

4,58 


ΠΕ 

Πυκνότητα 

Ια 

148 

Ιβ 

56 

2α 

93 

2β 

56 

2γ 

56 

3α 

56 

3β 

37 

4α 

56 

4β 

56 

5α 

56 

5β_ 

37 


Οι μονάδες έχουν υπολογιστεί βάσει των σταθεροτύπων (ΦΕΚ 285/Δ/04). Είναι δυνατόν να 
μειώνονται ανάλογα με τις τοπικές συνθήκες. 


Αθήνα, 18-11-2014 


Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΕΝΕΡΓΕΙΑΣ 
ΚΑΙ ΚΛΙΜΑΤΙΚΗΣ ΑΛΛΑΓΗΣ 


Ο ΑΝΑΠΛΗΡΩΤΗΣ ΥΠΟΥΡΓΟΣ 
ΠΕΡΙΒΑΛΛΟΝΤΟΣ, ΕΝΕΡΓΕΙΑΣ 
ΚΑΙ ΚΛΙΜΑΤΙΚΗΣ ΑΛΛΑΓΗΣ 


ΙΩΑΝΝΗΣ ΜΑΝΙΑΤΗΣ ΝΙΚΟΛΑΟΣ ΤΑΓΑΡΑΣ 

' ■ ~ 1 -Χ ·:"' ι ί < ΑνΟ 

-·.·)·ϊ·α Γμαίΐμακίας 

ΠΑΡΑΡΤΗΜΑ Β 

Έγκριση μελέτης γεωλογικής καταλληλότητας 
στα πλαίσια του αναθεωρημένου Γ.Π.Σ. 

Νέας Ερυθραίας. 

Για την ασφάλεια των κατασκευών, πρέπει να εφαρ¬ 
μόζονται τα καθοριζόμενα από τις ισχύουσες διατάξεις 
και ειδικότερα από τον Κτιριοδομικό και τον Ελληνικό 
Αντισεισμικό Κανονισμό (ΕΑΚ 2000), όπως ισχύουν. 

Πρέπει να προχωρήσουν άμεσα οι διαδικασίες οριοθέ- 
τησης των ρεμάτων, σύμφωνα με τον Κτιριοδομικό Κα¬ 
νονισμό και τις άλλες ισχύουσες διατάξεις, καθόσον για 
κανένα από τα ρέματα που συναντώνται εντός των ορίων 
του Δήμου έχουν ολοκληρωθεί οι σχετικές διαδικασίες. 

Πρέπει να κατασκευαστεί δίκτυο απορροής όμβριων 
στην περιοχή Πολιτεία του Δήμου Νέας Ερυθραίας και 
από ολοκληρωμένη υδραυλική μελέτη, να εκτιμηθεί η 
επάρκεια του υφιστάμενου δικτύου, για την ομαλή πα¬ 
ροχέτευση των όμβριων. 

Η ύδρευση του Δήμου Νέας Ερυθραίας πρέπει να 
ενταχθεί στο γενικότερο πλαίσιο της ολοκληρωμένης 
διαχείρισης υδατικών πόρων του Υδατικού Διαμερίσμα¬ 
τος Αττικής. 

Οι γεωλογικοί σχηματισμοί κατατάσσονται στις κατη¬ 
γορίες σεισμικής επικινδυνότητας κατά τον ΕΑΚ 2000, 
(Α) και (Β), ενώ η περιοχή του Γ.Π.Σ. ανήκει στη Ζώνη 
Σεισμικής Επικινδυνότητας (I). 

Ειδικότερα, στην περιοχή του Δήμου Ν. Ερυθραίας, η 
οποία ταυτίζεται με τα όρια του υπό εκπόνηση Γ.Π.Σ. Ν. 
Ερυθραίας, διακρίνονται τρεις κατηγορίες γεωλογικής 
καταλληλότητας: 

(α) Περιοχές κατάλληλες για δόμηση, 

(β) Περιοχές κατάλληλες υπό προϋποθέσεις για δό¬ 
μηση και 

(γ) Περιοχές ακατάλληλες για δόμηση. 

Ο διαχωρισμός της έκτασης του Δήμου στις τρεις 
κατηγορίες παρουσιάζεται στο Χάρτη Γεωλογικής Κα¬ 
ταλληλότητα (Σχέδιο Γ.3), που συνοδεύει τη Μελέτη 
Γ εωλογικής Καταλληλότητας και αποτελεί αναπόσπα¬ 
στο τμήμα της. 

Η ακρίβεια των ορίων των επιμέρους περιοχών, καθώς 
και γενικότερα η ακρίβεια των στοιχείων της μελέτης, 
συμφωνεί με την κλίμακα της μελέτης (1:5.000). Επι- 
σημαίνεται ότι, τα στοιχεία της παρούσας γεωλογι¬ 
κής μελέτης, σε καμία περίπτωση δεν καλύπτουν τις 
εξειδικευμένες μελέτες θεμελίωσης μεμονωμένων κα¬ 
τασκευών, που μπορεί να απαιτούνται, λόγω των γε¬ 
ωλογικών συνθηκών, τοπικά στο έδαφος θεμελίωσης. 
Επίσης, σημειώνεται ότι ειδικές μελέτες γεωλογικής 
καταλληλότητας, στην κατάλληλη κλίμακα, σύμφωνα 
με τις ισχύουσες προδιαγραφές, πρέπει να συνταχθούν 
και να συνοδεύουν κάθε πολεοδομική μελέτη που θα 
εκπονηθεί σε εφαρμογή του παρόντος Γ.Π.Σ. 

Πιο συγκεκριμένα, για τη δόμηση σε κάθε επιμέρους 
περιοχή, πρέπει να ισχύσουν τα κάτωθι: 

(α) Περιοχές κατάλληλες για δόμηση 

Ως περιοχές κατάλληλες για δόμηση χαρακτηρίζονται 
το σύνολο των περιοχών του Δήμου που εκτείνονται μετα¬ 
ξύ των οδών Παλαιολόγου και της Εθνικής Οδού. Πρόκειται 
για τις περιοχές στις οποίες ήδη έχει αναπτυχθεί δόμηση. 


Στην έκταση αυτή, το σύνολο των γεωλογικών σχη¬ 
ματισμών επιδεικνύουν αναβαθμισμένα γεωμηχανικά 
χαρακτηριστικά και θεωρούνται καλά εδάφη θεμελίω¬ 
σης με καλή συμπεριφορά τόσο σε στατικές όσο και 
σε δυναμικές φορτίσεις. Ως εκ τούτου δεν αναμένονται 
προβλήματα κατά τις θεμελιώσεις των κατασκευών. 

Οι εδαφικοί σχηματισμοί που συναντώνται στην περι¬ 
οχή χαρακτηρίζονται ως σκληρά εδάφη, ενώ καλύπτουν 
περιοχές με ομαλό ανάγλυφο χωρίς έντονες κλίσεις. 
Οπότε δεν αναμένονται προβλήματα κατά τη θεμελίωση 
κατασκευών. Παρόλα αυτά, οι προσωρινές ή μόνιμες 
εκσκαφές, που πραγματοποιούνται σε αυτούς τους σχη¬ 
ματισμούς κατά τις θεμελιώσεις κατασκευών, θα πρέπει 
να μη διαμορφώνουν πρανή με κλίσεις μεγαλύτερες του 
2:1 (υ:β). Σε περίπτωση που αυτό δεν είναι εφικτό (π.χ. 
λόγω έλλειψης χώρου) πρέπει να λαμβάνονται τα κα¬ 
τάλληλα μέτρα προστασίας και ευστάθειας των πρανών. 

(β) Περιοχές κατάλληλες υπό προϋποθέσεις για δό¬ 
μηση 

Στην κατηγορία αυτή εντάσσονται οι περιοχές που 
δομούνται από μάρμαρα, τα οποία εμφανίζονται εντό- 
νως καρστικοποιημένα και ενδεχομένως τα έγκοιλα που 
δημιουργούνται στη βραχομάζα τους να επηρεάσουν 
την ευστάθεια των υπερκείμενων κατασκευών, παρ’ όλο 
ότι τα μάρμαρα είναι συμπαγή πετρώματα με ιδιαίτερα 
υψηλές αντοχές, τόσο σε στατικές όσο και σε δυνα¬ 
μικές φορτίσεις. Στις περιοχές αυτές πρέπει πριν τη 
θεμελίωση της κατασκευής, να εξετάζεται η γειτνίαση 
με εκτεταμένα καρστικά έγκοιλα. 

Συγκεκριμένα στις περιοχές αυτές επιβάλλεται, κατά 
την εκσκαφή θεμελίωσης, να διερευνάται κατ’ αρχήν 
μακροσκοπικά και ενδεχομένως και με γεωτεχνική ή 
γεωφυσική έρευνα, το ενδεχόμενο ύπαρξης καρστικών 
εγκοίλων σε τέτοιο βάθος που μπορεί να επηρεάζει την 
ευστάθεια της κατασκευής. 

(γ) Περιοχές ακατάλληλες για δόμηση με βάση γεω¬ 
λογικά κριτήρια 

Ως περιοχές ακατάλληλες για δόμηση χαρακτηρί¬ 
ζονται οι ζώνες πλάτους 20πι εκατέρωθεν των μισγα- 
γκειών των ρεμάτων της περιοχής. Το τελικό εύρος 
των ζωνών θα καθοριστεί με βάση τον ισχύονται Κτι- 
ριοδομικό Κανονισμό και τις άλλες σχετικές διατάξεις, 
όταν θα καθορισθούν οι οριογραμμές των ρεμάτων, 
σύμφωνα με την ισχύουσα νομοθεσία. Τονίζεται ότι έχει 
ληφθεί υπόψη το σύνολο των μισγαγκειών της περιοχής 
μελέτης, είτε αυτές διατηρούν τη φυσική τους διατομή 
είτε είναι καλυμμένες, στον οικιστικό ιστό του Δήμου. 

Στο χάρτη γεωλογικής καταλληλότητας οι ακατάλλη¬ 
λες περιοχές διακρίνονται με την ένδειξη (Α1) και (Α2). 
Ο χαρακτηρισμός (Α1) αποδίδεται σε όλα τα ρέματα 
(ανοικτά ή καλυμμένα) τα οποία αναγνωρίστηκαν κατά 
τις εργασίες υπαίθρου με βάση τη φυσική μορφολογία 
ενώ ο χαρακτηρισμός (Α2) σε όλα εκείνα τα ρέματα ή 
τμήματα ρεμάτων των οποίων η απεικονισθείσα γεωμε¬ 
τρία ελήφθη από το σχετικό αρχείο της πολεοδομικής 
μελέτης. 

Επισημαίνεται ιδιαιτέρως η παρατήρηση του μελετητή 
ότι πολλές από τις παρεμβάσεις στη φυσική απορροή 
των όμβριων, που έχουν συντελεστεί στα πλαίσια της 
οικιστικής ανάπτυξης, δεν συνοδεύονται από την κατα- 

σκευή δικτύου αποχέτευσης όμβριων (όπως π.χ. στην 
περιοχή της Πολιτείας). 

Κατόπιν των παραπάνω, προτείνεται να συνταχθεί 
ολοκληρωμένη μελέτη για την εξέταση των υδραυλικών 
παραμέτρων στα ανάντη του συνόλου της δομημένης 
έκτασης του Δήμου. Στα πλαίσια αυτή της μελέτης θα 
εκτιμηθεί η επάρκεια των υφιστάμενων έργων και θα 
προταθούν, όπου απαιτείται συμπληρωματικά έργα, για 
την ομαλή παροχέτευση των όμβριων. Στις περιοχές 
όπου δεν υπάρχει, πρέπει να κατασκευασθεί δίκτυο 
όμβριων. 


Για την περιοχή που προτείνεται να πολεοδομηθεί, 
πρέπει να συνταχθεί μελέτη γεωλογικής καταλληλότη¬ 
τας σύμφωνα με την 16374/3696/08 Απόφαση Υπουργού 
ΠΕΧΩΔΕ (ΦΕΚ 723/Β/98)”. 

Αθήνα, 18 Νοεμβρίου 2014 

ΟΙ ΥΠΟΥΡΓΟΙ 

Ο ΑΝΑΠΛΗΡΩΤΗΣ ΥΠΟΥΡΓΟΣ 
ΠΕΡΙΒΑΛΛΟΝΤΟΣ, ΕΝΕΡΓΕΙΑΣ ΠΕΡΙΒΑΛΛΟΝΤΟΣ, ΕΝΕΡΓΕΙΑΣ 

ΚΑΙ ΚΛΙΜΑΤΙΚΗΣ ΑΛΛΑΓΗΣ ΚΑΙ ΚΛΙΜΑΤΙΚΗΣ ΑΛΛΑΓΗΣ 

ΙΩΑΝΝΗΣ ΜΑΝΙΑΤΗΣ ΝΙΚΟΛΑΟΣ ΤΑΓΑΡΑΣ 

ΤΕΥΧΟΣ ΑΝΑΓΚΑΣΤΙΚΩΝ ΑΠΑΛΛΟΤΡΙΩΣΕΩΝ ΚΑΙ ΠΟΛΕΟΔΟΜΙΚΩΝ ΘΕΜΑΤΩΝ 


Αριθμ. οικ. 171281 

Εισήγηση έγκρισης της Στρατηγικής Μελέτης Περιβαλ¬ 
λοντικών Επιπτώσεων (ΣΜΠΕ) της Αναθεώρησης και 
επέκτασης του Γενικού Πολεοδομικού Σχεδίου( ΓΠΣ) 
Δημοτικής Ενότητας Νέας Ερυθραίας του Δήμου Κη¬ 
φισιάς. 

Ο ΓΕΝΙΚΟΣ ΔΙΕΥΘΥΝΤΗΣ ΠΕΡΙΒΑΛΛΟΝΤΟΣ, 
ΕΝΕΡΓΕΙΑΣ ΚΑΙ ΚΛΙΜΑΤΙΚΗΣ ΑΛΛΑΓΗΣ 

Έχοντας υπόψη: 

1. Το ν. 1650/1986 «Για την προστασία του περιβάλλο¬ 
ντος» (Α'160), όπως τροποποιήθηκε από το ν. 3010/2002 
(Α' 91), το ν. 4014/2011 (Α' 209) και το ν. 4042/2012 (Α' 24). 

2. Το ν. 3010/2002 (Α' 91) «Εναρμόνιση του ν. 1650/1986 
με τις Οδηγίες 97/11 Ε.Ε. και 96/61 Ε.Ε., διαδικασία ορι- 
οθέτησης και ρυθμίσεις θεμάτων για τα υδατορέματα 
και άλλες διατάξεις». 

3. Το ν. 4014/2011 (Α' 209) «Περιβαλλοντική αδειοδότη- 
ση έργων και δραστηριοτήτων, ρύθμιση αυθαιρέτων....», 
όπως τροποποιήθηκε με το ν. 4042/2012 (Α'24). 

4. Το ν. 4042/2012 (Α' 24) «Ποινική προστασία του πε¬ 
ριβάλλοντος... Ρύθμιση θεμάτων Υπουργείου Περιβάλ¬ 
λοντος Ενέργειας και Κλιματικής Αλλαγής». 

5. Το ν. 998/1979 «Περί προστασίας των δασών και των 
δασικών εν γένει εκτάσεων της Χώρας» (Α' 289), όπως 
τροποποιήθηκε με το ν. 2040/1992 (Α' 70) «Ρύθμιση θε¬ 
μάτων αρμοδιότητας Υπουργείου Γεωργίας και νομικών 
προσώπων εποπτείας του και άλλες διατάξεις», το ν. 
2637/1998 (Α' 200) και το ν. 3208/2003 (Α' 303). 

6. Το ν. 1337/83 (Α' 33) «Επέκταση των πολεοδομικών 
σχεδίων, οικιστική ανάπτυξη και σχετικές ρυθμίσεις». 

7. Το ν. 2508/1997 «Βιώσιμη οικιστική ανάπτυξη των 
πόλεων και οικισμών της χώρας και άλλες διατάξεις» 
(Α' 124) όπως τροποποιήθηκε με: το ν. 2742/1999 «Χωρο¬ 
ταξικός σχεδιασμός και αειφόρος ανάπτυξη και άλλες 
διατάξεις» (Α' 207), το ν. 3212/2003 (Α' 308) «Άδεια δό¬ 
μησης, πολεοδομικές και άλλες διατάξεις θεμάτων αρ¬ 
μοδιότητας Υπουργείου Περιβάλλοντος Χωροταξίας και 
Δημοσίων'Εργων», το ν. 4014/2011 (Α' 209) και το ν. 4042/ 
2012 (Α' 24). 

8. Το ν. 2742/1999 (Α' 207) «Χωροταξικός σχεδιασμός 
και αειφόρος ανάπτυξη και άλλες διατάξεις». 

9. Το ν. 1515/1985 (Α' 18) «Ρυθμιστικό Σχέδιο και Πρό¬ 
γραμμα Προστασίας Περιβάλλοντος της Ευρύτερης 
Περιοχής της Αθήνας». 

10. Το ν. 3028/2002 (Α' 153) «Για την προστασία των Αρ¬ 
χαιοτήτων και εν γένει της Πολιτιστικής Κληρονομιάς». 

11. Το ν. 3199/2003 (Α' 280) «Προστασία και διαχείριση 
των υδάτων - Εναρμόνιση με την Οδηγία 2000/60/ΕΚ 
του Ευρωπαϊκού Κοινοβουλίου και Συμβουλίου της 23ης 
Οκτωβρίου 2000», όπως αυτός τροποποιήθηκε με το 
άρθρο 9 του ν. 3481/2006 (Α' 162). 

12. Το ν. 3208/2003 (Α' 303) «Περί προστασίας των δα¬ 
σικών οικοσυστημάτων, κατάρτιση δασολογίου, ρύθμιση 
εμπραγμάτων δικαιωμάτων επί δασών και δασικών εν 
γένει εκτάσεων και άλλες διατάξεις». 

13. Το ν. 3378/2005 (Α'203) «Κύρωση της Ευρωπαϊκής 
Σύμβασης για την προστασία της αρχαιολογικής κλη¬ 
ρονομιάς (αναθεωρημένη)». 

14. Το ν. 3852/2010 (Α' 87) «Νέα αρχιτεκτονική της 
Αυτοδιοίκησης και της Αποκεντρωμένης Αυτοδιοίκησης- 
Πρόγραμμα Καλλικράτης». 


15. Το ν. 3937/2011 (Α' 60) «Διατήρηση της βιοποικιλό- 
τητας και άλλες διατάξεις». 

16. Το προεδρικό διάταγμα (Π.Δ.) 221/1998 (Α' 174) «Σύ¬ 
σταση Ειδικής Υπηρεσίας Περιβάλλοντος (ΕΥΠΕ) στο 
Υπουργείο Περιβάλλοντος, Χωροταξίας και Δημοσίων 
Έργων», όπως τροποποιήθηκε με το Π.Δ. 269/2001 (Α' 
192) και το Π.Δ. 35/2009 (Α' 51). 

17. Την υπ’ αριθ. 6876/4871/2008 (Β'128) απόφαση της 
Βουλής των Ελλήνων και της Επιτροπής Συντονισμού 
της Κυβερνητικής Πολιτικής στον Τομέα του Χωροτα¬ 
ξικού Σχεδιασμού και της Αειφόρου Ανάπτυξης «Έγκρι¬ 
ση του Γ ενικού Πλαισίου Χωροταξικού Σχεδιασμού και 
Αειφόρου Ανάπτυξης». 

18. Την κοινή υπουργική απόφαση (Κοινή υπουργική 
απόφαση) ΥΠΕΧΩΔΕ/ΕΥΠΕ/οικ.107017/2006 (Β'125) «Εκτί¬ 
μηση των περιβαλλοντικών επιπτώσεων ορισμένων σχε¬ 
δίων και προγραμμάτων σε συμμόρφωση με τις διατά¬ 
ξεις της οδηγίας 2001/42/ΕΚ “Σχετικά με την Εκτίμηση 
των περιβαλλοντικών επιπτώσεων ορισμένων σχεδίων 
και προγραμμάτων” του Ευρωπαϊκού Κοινοβουλίου και 
του Συμβουλίου της 27ης Ιουνίου 2001». 

19. Την Κοινή υπουργική απόφαση 33318/3028/1998 (Β' 
1289) «Καθορισμός μέτρων και διαδικασιών για τη δια¬ 
τήρηση των φυσικών οικοτόπων (ενδιαιτημάτων) καθώς 
και της άγριας πανίδας και χλωρίδας» όπως αυτή έχει 
τροποποιηθεί και ισχύει. 

20. Την υπ’ αριθ. 9572/1845/2000 υπουργική απόφα- 
ση(υπουργική απόφαση) (Δ' 209) «Τεχνικές προδιαγρα¬ 
φές μελετών Γενικών Πολεοδομικών Σχεδίων (ΓΠΣ) και 
Σχεδίων Οικιστικής Οργάνωσης Ανοικτής Πόλης (ΣΧΟΟ- 
ΑΠ) και αμοιβές μηχανικών για την εκπόνηση μελετών». 

21. Την κοινή υπουργική απόφαση η.π. 37338/1807/Ε.103/ 
2010 (Β' 1495) «Καθορισμός μέτρων και διαδικασιών για 
την διατήρηση της άγριας ορνιθοπανίδας και των οι- 
κοτόπων/ενδιαιτημάτων της σε συμμόρφωση με τις 
διατάξεις της Οδηγίας 79/409/ΕΟΚ ...». 

22. Την υπ’ αριθ. 1958/2012 υπουργική απόφαση (Β' 21) 
«Κατάταξη δημόσιων και ιδιωτικών έργων και δραστηρι¬ 
οτήτων σε κατηγορίες και υποκατηγορίες σύμφωνα με 
το Άρθρο 1 παράγραφος 4 του ν. 4014/21.9.2011 (Α' 209)». 

23. Την κοινή υπουργική απόφαση οικ.167563/ΕΥΠΕ/2013 
(Β' 964) «Εξειδίκευση των διαδικασιών και των ειδικό¬ 
τερων κριτηρίων περιβαλλοντικής αδειοδότησης των 
έργων και δραστηριοτήτων ...». 

24. Τη με α.π. οικ.: 129756/8.6.2007 εγκύκλιο του Γ ενικού 
Διευθυντή Περιβάλλοντος του ΥΠΕΧΩΔΕ με θέμα: «Διευ- 
κρινήσεις σχετικά με τα σχέδια και προγράμματα για τα 
οποία απαιτείται Στρατηγική Περιβαλλοντική Εκτίμηση 
(ΣΠΕ) στα πλαίσια της με α.π. ΕΥΠΕ/οικ.107017/28.8.2006 
(Β'1225) κοινή υπουργική απόφαση». 

25. Την με α.π. οικ. 131334/15.10.2010 εγκύκλιο της 
Υπουργού Περιβάλλοντος Ενέργειας και Κλιματικής 
Αλλαγής «Διευκρινήσεις επί ερωτημάτων σχετικών με 
τη διαδικασία Στρατηγικής Περιβαλλοντικής Εκτίμη¬ 
σης (Σ.Π.Ε.) κατά την εκπόνηση των μελετών Γενικών 
Πολεοδομικών Σχεδίων (ΓΠΣ) και Σχεδίων Χωρικής και 
Οικιστικής Οργάνωσης Ανοικτής Πόλης (Σ.Χ.Ο.Ο.Α.Π.)». 

26. Την ισχύουσα εθνική και κοινοτική περιβαλλοντική 
νομοθεσία που αφορά σε μέτρα, όρους, περιορισμούς 
και υποχρεώσεις για την περιβαλλοντική διαχείριση και 
προστασία του συνόλου των περιβαλλοντικών μέσων 
και παραμέτρων, όπως: η επεξεργασία αστικών λυμάτων 

και βιομηχανικών αποβλήτων, η διαχείριση των υδάτων, 
η διαχείριση στερεών αποβλήτων, τα επιτρεπόμενα όρια 
εκπομπών στερεών, υγρών και αερίων ρύπων, θορύβου 
κ.ά., οι φυσικές και προστατευόμενες περιοχές καθώς 
και η προστασία ειδών και ενδιαιτημάτων. 

27. Την εισήγηση της Εκτελεστικής Επιτροπής του 
Οργανισμού Αθήνας - 2η Συνεδρίαση 4/30.1.2013, για 
την Τροποποίηση του Γενικού Πολεοδομικού Σχεδίου 
Δημοτικής Ενότητας Νέας Ερυθραίας. 

28. Την απόφαση της Εκτελεστικής Επιτροπής του 
Οργανισμού Αθήνας - 3η Συνεδρίαση 4/.4.2.2013, για την 
Τροποποίηση Γενικού Πολεοδομικού Σχεδίου Δημοτικής 
Ενότητας Νέας Ερυθραίας, με την οποία ενέκρινε κατ’ 
εισήγηση και τροποποίησε την πρόταση της υπηρε¬ 
σίας, αποδεχόμενη τις προτάσεις του Δήμου και των 
ενδιαφερομένων. 

29. Το με α.π. οικ. 1388/27.6.2013 έγγραφο του Οργανι¬ 
σμού Ρυθμιστικού Σχεδίου και Προστασίας Περιβάλλο¬ 
ντος Αθήνας («Οργανισμός Αθήνας»), με το οποίο υπο¬ 
βλήθηκε στην ΕΥΠΕ η ΣΜΠΕ του σχεδίου του θέματος 
(α.π. ΕΥΠΕ 169114/1.7.2013). 

30. Το με α.π. οικ. 2174/24.10.2013) έγγραφο του Ορ¬ 
γανισμού Αθήνας, με το οποίο διαβιβάστηκαν δέκα 
(10) επιπλέον αντίγραφα, έντυπα και ηλεκτρονικά 
(Οϋ), της ΣΜΠΕ του σχεδίου του θέματος (α.π. ΕΥΠΕ 
171341/25.10.2013). 

31. Το με α.π. οικ.171380/29.10.2013 έγγραφο της ΕΥΠΕ, 
με το οποίο διαβιβάστηκε αντίγραφο της ΣΜΠΕ προς 
τους εξής φορείς και Υπηρεσίες: 

31.1. Το Περιφερειακό Συμβούλιο Αττικής. 

31.2. Τον Οργανισμό Αθήνας, προκειμένου να δημο¬ 
σιοποιήσει τη ΣΜΠΕ στο κοινό ως Αρχή Σχεδιασμού. 

31.3. Τις Διευθύνσεις Χωροταξίας, Πολεοδομικού Σχε- 
διασμού και Αισθητικών Δασών, Δρυμών και Θήρας κα¬ 
θώς και το Τμήμα Διαχείρισης Φυσικού Περιβάλλοντος 
του Υπουργείου Περιβάλλοντος, Ενέργειας και Κλιμα¬ 
τικής Αλλαγής. 

31.4. Το ΓΕΕΘΑ του Υπουργείου Εθνικής Αμυνας. 

31.5. Την Β' Εφορεία Προϊστορικών και Κλασσικών 
Αρχαιοτήτων, την 1η Εφορεία Βυζαντινών Αρχαιοτή¬ 
των και την Εφορεία Νεωτέρων Μνημείων Αττικής του 
Υπουργείου πολιτισμού και Αθλητισμού. 

31.6. Τη Διεύθυνση Μελετών'Εργων Οδοποιίας (ΔΜΕΟ) 
του Υπουργείου Υποδομών, Μεταφορών και Δικτύων. 

31.7. Τις Διευθύνσεις Περιβάλλοντος και Χωρικού 
Σχεδιασμού, Υδάτων και Δασών της Αποκεντρωμένης 
Διοίκησης Αττικής. 

31.8. Τη Διεύθυνση περιβάλλοντος και Χωρικού Σχε- 
διασμού της Περιφέρειας Αττικής. 

32. Το με α.π. 2268/19.11.2013 έγγραφο του Οργανι¬ 
σμού Αθήνας με το οποίο διαβιβάστηκε στην ΕΥΠΕ η 
δημοσίευση της ανακοίνωσης της ΣΜΠΕ του σχεδίου 
του θέματος στις εφημερίδες “Γενική Δημοπρασιών” και 
"Ηχώ Δημοπρασιών” (α.π. ΕΥΠΕ 171945/21.11.2013). 

33. Το με α.π. ΥΠΠΟΑ/ΓΔΑΜΤΕ/ΕΝΜΑ/232336/31900/ 
9017/4.12.2013 έγγραφο της Εφορείας Νεωτέρων Μνη¬ 
μείων Αττικής, με το οποίο δεν εκφράζει αντιρρήσεις 
για την έγκριση της ΣΜΠΕ, με την προϋπόθεση να πε- 
ριληφθούν στους περιβαλλοντικούς όρους οι υποχρε¬ 
ώσεις που απορρέουν από το ν. 3028/2002 (α.π. ΕΥΠΕ 
170080/10.1.2014 και 170498/31.1.2014). 


34. Το με α.π. 5511/5.12.2013 έγγραφο της Διεύθυνσης 
Δασών Ανατολικής Αττικής της Αποκεντρωμένης Διοί¬ 
κησης Αττικής, με το οποίο διαβιβάστηκε η ΣΜΠΕ στο 
Δασαρχείο Πεντέλης λόγω αρμοδιότητας (α.π. ΕΥΠΕ 
172471/17.12.2013). 

35. Το με α.π. ΥΠΠΟΑ/ΓΔΑΠΚ/Ιη ΑΒΑ/232224/125631/1 
0172/17.12.2013 έγγραφο της 1ης Εφορείας Βυζαντινών 
Αρχαιοτήτων, με το οποίο δεν εκφράζει αντιρρήσεις για 
τη ΣΜΠΕ του σχεδίου του θέματος (α.π. ΕΥΠΕ 172688/ 
31-12-2013). 

36. Το με α.π. Φ.916.74/169/270732/Σ.3188/17.12.2013 
έγγραφο της Διεύθυνσης Υποδομής/2ο του Γενικού 
Επιτελείου Στρατού (ΓΕΣ), με το οποίο δεν εκφράζει 
αντιρρήσεις για τη ΣΜΠΕ του σχεδίου του θέματος (α.π. 
ΕΥΠΕ 172718/31.12.2013). 

37. Το με α.π. ΥΠΠΟΑ/ΓΔΑΠΚ/Β'ΕΠΚΑ/232601/125861/ 
9310/30.12.2013 έγγραφο της Β’ Εφορείας Προϊστορι¬ 
κών και Κλασικών Αρχαιοτήτων με την υπό όρους και 
προϋποθέσεις θετική γνωμοδότησή της για τη ΣΜΠΕ 
του σχεδίου του θέματος (α.π. ΕΥΠΕ 170064/10.1.2014). 

38. Το με α.π. 133/2.1.2014 έγγραφο της Διεύθυνσης 
Χωροταξίας του Υπουργείου Περιβάλλοντος, Ενέργει¬ 
ας και Κλιματικής Αλλαγής, με το οποίο δεν εκφράζει 
αντιρρήσεις για τη ΣΜΠΕ του σχεδίου του θέματος (α.π. 
ΕΥΠΕ 170056/9.1.2014). 

39. Το με α.π. οικ.: 39/9.1.2014 έγγραφο του Οργανι¬ 
σμού Αθήνας, με το οποίο ενημερώνει την ΕΥΠΕ για την 
ολοκλήρωση της διαδικασίας δημοσιοποίησης χωρίς 
την κατάθεση ενστάσεων (α.π. ΕΥΠΕ 170286/21.1.2014). 

40. Το με α.π. οικ.170129/13.1.2014 έγγραφο της ΕΥΠΕ, 
με το οποίο ζητήθηκαν συμπληρωματικά - διευκρινιστικά 
στοιχεία της ΣΜΠΕ. 

41. Το με α.π. ΔΜΕΟ/4593 π.ε./16.1.2014 έγγραφο της 
Διεύθυνσης Μελετών'Εργων Οδοποιίας, της Γενικής 
Γραμματείας Δημοσίων Έργων του Υπουργείου Υπο¬ 
δομών, Μεταφορών και Δικτύων, με τη θετική υπό προ¬ 
ϋποθέσεις γνωμοδότησή της για τη ΣΜΠΕ του σχεδίου 
του θέματος (α.π. ΕΥΠΕ 170393/24.1.2014). 

42. Το από 24.1.2014 έγγραφο του μελετητή με το 
οποίο υποβλήθηκαν στην ΕΥΠΕ τα ζητηθέντα συμπλη¬ 
ρωματικά στοιχεία της ΣΜΠΕ, σύμφωνα με το υπ’ αρ. 
40 σχετικό, (α.π.. ΕΥΠΕ 170407/ 24.1.2014). 

43. Το γεγονός ότι η Διεύθυνση Πολεοδομικού Σχεδια- 
σμού, η Διεύθυνση Αισθητικών Δασών, Δρυμών και Θή¬ 
ρας και το Τμήμα Διαχείρισης Φυσικού Περιβάλλοντος 
του ΥΠΕΚΑ, η Διεύθυνση Περιβάλλοντος και Χωρικού 
Σχεδιασμού, η Διεύθυνση Υδάτων της Αποκεντρωμένης 
Διοίκηση Αττικής, καθώς και το Περιφερειακό Συμβούλιο 
και η Διεύθυνση περιβάλλοντος και Χωρικού Σχεδιασμού 
της Περιφέρειας Αττικής δεν διαβίβασαν στην ΕΥΠΕ την 
άποψή τους επί της ΣΜΠΕ εντός της προβλεπόμενης 
από την υπ’ αρ. ΕΥΠΕ/οικ.107017/2006 κοινή υπουργι¬ 
κή απόφαση προθεσμίας, και κατά συνέπεια σύμφωνα 
με την παράγραφο 8 του άρθρου 7 της ως άνω κοινή 
υπουργική απόφαση, η ΕΥΠΕ δύναται να προβεί στην 
εισήγηση για την έκδοση απόφασης έγκρισης ή μη της 
ΣΜΠΕ του σχεδίου του θέματος, ανεξαρτήτως αν έχουν 
διαβιβαστεί ή όχι οι γνωμοδοτήσεις τους, εισηγούμαστε: 

Την έγκριση της Στρατηγικής Μελέτης Περιβαλ¬ 
λοντικών Επιπτώσεων (ΣΜΠΕ) της αναθεώρησης και 
επέκτασης του Γενικού Πολεοδομικού Σχεδίου (ΓΠΣ) 
της Δημοτικής Ενότητας Νέας Ερυθραίας του Δήμου 

Κηφισιάς, Νομού Αττικής, όπως αυτό περιγράφεται στο 
φάκελο της ΣΜΠΕ και συνοψίζεται στην ενότητα Α' 
της παρούσας, και υπό τους όρους, περιορισμούς και 
κατευθύνσεις της τελευταίας, οι οποίοι θα πρέπει να 
τηρούνται κατά την εξειδίκευση, έγκριση και υλοποίηση 
του ως άνω Γενικού Πολεοδομικού Σχεδίου, με μέριμνα 
της Αρχής Σχεδιασμού. 

Α. Περιγραφή του σχεδίου. 

Η Αναθεώρηση και Επέκταση του Γενικού Πολεο- 
δομικού Σχεδίου (ΓΠΣ) της Δημοτικής Ενότητας Νέας 
Ερυθραίας του Δήμου Κηφισιάς, αποτελεί την πρώτη 
τροποποίηση του ΓΠΣ και αφορά στην ποιοτική ανα¬ 
συγκρότηση της δομής των χρήσεων με βάση τα ιδι¬ 
αίτερα χαρακτηριστικά της περιοχής της Δημοτικής 
Ενότητας Νέας Ερυθραίας και τα πλεονεκτήματά της, 
στην αναβάθμιση της λειτουργικής δομής της, στην 
προστασία των φυσικών πόρων και στην αναβάθμιση 
του αστικού τοπίου. 

Α1. Περιοχή Εφαρμογής του σχεδίου. 

Η περιοχή εφαρμογής της αναθεώρησης και επέκτα¬ 
σης του σχεδίου είναι αυτή των διοικητικών ορίων του 
τέως Δήμου και νυν Δημοτικής Ενότητας Νέας Ερυθραί¬ 
ας. Η Δημοτική Ενότητα Νέας Ερυθραίας ανήκει στο 
Δήμο Κηφισιάς ο οποίος υπάγεται στην Περιφερειακή 
Ενότητα Βορείου Τομέα Αθηνών της Περιφέρειας Αττι¬ 
κής. Η Δημοτική Ενότητα Νέας Ερυθραίας βρίσκεται στο 
βόρειο τμήμα του πολεοδομικού συγκροτήματος της 
πρωτεύουσας και σε απόσταση 15 χιλιόμετρων περίπου 
από το κέντρο της. Συνορεύει βόρεια με την Κοινότητα 
Κρυονερίου και τη Δημοτική Ενότητα Εκάλης (ανήκει 
στο Δήμο Κηφισιάς), βορειοδυτικά με το Δήμο Αχαρνών 
και ανατολικά, νότια και δυτικά με τη Δημοτική Ενότητα 
Κηφισιάς του διευρυμένου Δήμου Κηφισιάς. 

Α2. Σκοπός - στόχοι του σχεδίου. 

1. Οι βασικοί σκοποί του σχεδίου είναι οι ακόλουθοι: 

1.1. Η συμβατότητα της πολεοδομικής οργάνωσης 
της πόλης με τις σύγχρονες ανάγκες της, γεγονός που 
μπορεί να επιτευχθεί με την επανεξέταση των ορίων 
και πολεοδομικών ενοτήτων και την αναδιανομή του 
κοινωνικού εξοπλισμού τους. 

1.2. Ο λειτουργικός σχεδιασμός των πολεοδομικών λει¬ 
τουργιών της πόλης, γεγονός που μπορεί να επιτευχθεί 
με την αναδιάταξη των χρήσεων γης (υπό την έννοια 
του χώρου και του περιεχομένου), ώστε να είναι σε θέση 
να εξυπηρετήσουν μια σύγχρονη πόλη. 

1.3. Ο οργανωμένος προγραμματισμός δόμησης σε 
ακολουθία με τις χρήσεις γης, γεγονός που μπορεί να 
επιτευχθεί με την επανεκτίμηση όρων και περιορισμών 
δόμησης, σε μικρή και περιορισμένη κλίμακα. 

1.4. Η προστασία και ανάδειξη του πλούσιου φυσικού 
αποθέματος, γεγονός που μπορεί να επιτευχθεί με τη 
θεσμοθέτηση περιοχών ειδικής προστασίας (ΠΕΠ), τον 
καθορισμό ζωνών ρεμάτων κ.λπ. 

2. Σύμφωνα με τη ΣΜΠΕ οι επιμέρους στόχοι των 
οποίων η επίτευξη επιδιώκεται στο πλαίσιο του σχεδίου 
είναι οι ακόλουθοι: 

2.1. Ορθολογική κατανομή των χρήσεων γης. 

2.2. Ενίσχυση της πόλης αναφορικά με τη δυνατότητα 
εγκατάστασης κεντρικών λειτουργιών σε θέσεις πρό¬ 
σφορες από πλευράς προσβασιμότητας και τοπικών 
λειτουργιών. 


2.3. Έλεγχος των χρήσεως γης σε περιοχές που δεν 
πρόκειται να πολεοδομηθούν και καθορισμός περιοχών 
προστασίας που χρειάζονται ειδικές παρεμβάσεις. 

Α.3 Συνοπτική περιγραφή του σχεδίου. 

Βασικές προβλέψεις του σχεδίου - Ανακατανομή Πο¬ 
λεοδομικών Ενοτήτων και Οργάνωση Χρήσεων Γης. 

1. Ανακατανομή Πολεοδομικών Ενοτήτων. 

Σύμφωνα με τη μελέτη αναθεώρησης του ΓΠΣ της 

Δημοτικής Ενότητας Νέας Ερυθραίας, ο εκ νέου δια¬ 
χωρισμός σε πολεοδομικές ενότητες βασίστηκε στα 
ρυμοτομικά διατάγματα διαδοχικής ένταξης των περι¬ 
οχών στο σχέδιο πόλης, που αυτό είχε ως συνέπεια και 
τη διαφοροποίησή τους. Συγκεκριμένα, προτείνεται η 
οργάνωση σε 5 πολεοδομικές ενότητες: 

Πολεοδομική Ενότητα 1. 

Περιλαμβάνει όλον τον Προσφυγικό Συνοικισμό (ΠΕΙα) 
καθώς και τα Ο.Τ. 346 και 347 (ΠΕΙβ). 

Πολεοδομική Ενότητα 2. 

Περιλαμβάνει την περιοχή Εθνικιστών και Αναπήρων 
πολέμου (ΠΕ2α) και τα Ο.Τ. που γειτνιάζουν με την Κη¬ 
φισιά και υπάγονται σε διαφορετικά ρυμοτομικά δια¬ 
τάγματα (ΠΕ2β και ΠΕ2γ). 

Πολεοδομική Ενότητα 3. 

Περιλαμβάνει την περιοχή του Καστριού (ΠΕ3α) και 
της Πολιτείας (ΠΕ3β). 

Πολεοδομική Ενότητα 4. 

Περιλαμβάνει την περιοχή του Μορτερού (ΠΕ4α) και 
τέσσερα Ο.Τ. στο νότιο τμήμα (ΠΕ4β) που στο ισχύον 
ΓΠΣ περιλαμβάνονται στην ΠΕ2. 

Πολεοδομική Ενότητα 5. 

Περιλαμβάνει την εντός σχεδίου περιοχή του Τριγώνου 
Εθνικής Αντίστασης και την περιοχή που βρίσκεται σε 
εξέλιξη η πολεοδομική μελέτη ένταξης, μεταξύ των οδών: 
Σάμου, Γυμναστηρίου και Εθνικής Αντίστασης. Περιλαμ¬ 
βάνει, επίσης, την μικρή περιοχή επέκτασης ανατολικά 
της Εθνικής Οδού και μέχρι την οδό Γυμναστηρίου (ΠΕ5β). 

2. Πληθυσμός χωρητικότητας και κατανομή του - Πυ¬ 
κνότητα. 


Ο πληθυσμός χωρητικότητας, όπως προσδιορίστηκε με 
βάση την προτεινόμενη χωροκατανομή των πολεοδομικών 
ενοτήτων και τα πολεοδομικά σταθερότυπα, έχει ως εξής: 


Πολεοδομική 

Ενότητα 

Έκταση 

(Η3) 

Μέσος 

σ.δ. 

Θεωρητική 

Χωρητικό¬ 

τητα 

Πυκνότητα 

ΙΑ 

32,30 

1,6 

4796 

148 

1Β 

2,50 

0,6 

139 

56 

2Α 

30,40 

1,0 

2821 

93 

2Β 

7,70 

0,6 

429 

56 

2Γ 

2,50 

0,6 

139 

56 

3Α 

101,40 

0,6 

5646 

56 

3Β 

23,60 

0,4 

876 

37 

4Α 

77,10 

0,6 

4293 

56 

4Β 

1,90 

0,6 

106 

56 

5Α 

64,30 

0,6 

3580 

56 

5Β (επέκτα¬ 
ση) 

2,50 

0,4 

93 

37 

3. Συντελεστής δόμησης 

Σύμφωνα με την πρόταση της μελέτης αναθεώρησης 
και επέκτασης του σχεδίου, η διαμόρφωση του συντε¬ 
λεστή δόμησης ως προγραμματικό μέγεθος, προκύπτει 
από την εφαρμογή του θεσμοθετημένου επί της νέας 
χωροκατανομής Πολεοδομικών Ενοτήτων. 

4. Καθορισμός χρήσεων γης - Κατηγορίες και περι¬ 
εχόμενα. 

Στη Δημοτική Ενότητα Νέας Ερυθραίας καθορίζονται 
περιοχές πολεοδομημένες και προς πολεοδόμηση και 
περιοχές εκτός πολεοδόμησης - περιοχές προστασίας. 

4.1. Πολεοδομημένες περιοχές. 

Προτείνεται επικαιροποίηση και επανακαθορισμός των 
θεσμοθετημένων χρήσεων γης, όπου κρίθηκε αναγκαίο 
για την καλύτερη λειτουργική οργάνωση και βελτίωση 
των συνθηκών. Συγκεκριμένα, στις πολεοδομημένες πε¬ 
ριοχές προτείνεται ο καθορισμός των χρήσεων πολε- 
οδομικού κέντρου, τοπικού κέντρου γειτονιάς, γενικής 
κατοικίας, αμιγούς κατοικίας και ελεύθερων χώρων - 
αστικού πρασίνου. Οι χρήσεις αυτές κατανέμονται και 
ορίζονται ως εξής: 

α) Πολεοδομικό κέντρο. 

Προτείνεται ο επανακαθορισμός του πολεοδομικού 
κέντρου εκατέρωθεν της λεωφόρου Ελ. Βενιζέλου, αλλά 
μόνο στα παρόδια οικοδομικά τετράγωνα. Και αυτό γιατί 
το χωροθετημένο πολεοδομικό κέντρο από το ΓΠΣ του 
1985 δεν υλοποιήθηκε επί μια 25ετία, γεγονός που δίνει 
το στίγμα της μη εφαρμογής στην πράξη της λειτουρ¬ 
γίας για την οποία θεσμοθετήθηκε. Η προτεινόμενη να 
αναλάβει χρήσεις πολεοδομικού κέντρου περιοχή περι¬ 
κλείεται από τις οδούς: Χαλκηδόνος - Μέλι - Μιλήσιου 
- Αναξαγόρα - Στροφυλίου - Ιωνίας - Ελ. Βενιζέλου - 
X. Τρικούπη - Γ. Παπανδρέου - Καποδιστρίου - Παρα- 
σκευόπουλου - Φλέμινγκ. Πιο συγκεκριμένα, προτείνεται 
η χωροθέτηση των χρήσεων πολεοδομικού κέντρου σε 
ολόκληρα τα παρόδια Ο.Τ., από την πλευρά του προ- 
σφυγικού συνοικισμού και στα Ο.Τ. που βρίσκονται από 
την πλευρά του Καστριού με εξαίρεση του προσώπου 
επί της Γ. Παπανδρέου όπου ορίζεται χρήση αμιγούς 
κατοικίας σε βάθος μιας ιδιοκτησίας. Στις παραπάνω, 
προτεινόμενες προς θεσμοθέτηση, περιοχές πολεοδο- 
μικού κέντρου επιτρέπονται, από τις αναγραφόμενες 
στο άρθρο 4 του π.δ. 23/2/87 (Δ'166), μόνον οι επόμενες 
χρήσεις: 

1. Κατοικία. 

2. Ξενοδοχεία και λοιπές τουριστικές εγκαταστάσεις 

3. Εμπορικά καταστήματα. 

4. Γραφεία, Τράπεζες, ασφάλειες, κοινωφελείς ορ¬ 
γανισμοί. 

5. Διοίκηση. 

6. Εστιατόρια. 

7. Αναψυκτήρια. 

8. Κέντρα διασκέδασης - αναψυχής. 

9. Χώροι συνάθροισης κοινού. 

10. Πολιτιστικά κτίρια (και εν γένει πολιτιστικές εγκα¬ 
ταστάσεις). 

11. Κτίρια εκπαίδευσης. 

12. Θρησκευτικοί χώροι. 

13. Κτίρια κοινωνικής πρόνοιας. 

14. Επαγγελματικά εργαστήρια (χαμηλής όχλησης). 

15. Κτίρια στάθμευσης. 

16. Αθλητικές εγκαταστάσεις. 

17. Γήπεδα στάθμευσης. 


18. Εγκαταστάσεις εμπορικών εκθέσεων. 

19. Τα πρατήρια βενζίνης επιτρέπονται μόνο στα κτίρια 
με χρήση «κτίρια στάθμευσης». 

Δεν επιτρέπονται οι εγκαταστάσεις μέσων μαζικών 
μεταφορών. 

β) Τοπικό κέντρο Γειτονιάς 

Στην ΠΕ2, το χωροθετημένο από το ισχύον ΓΠΣ τοπικό 
κέντρο γύρω από την πλατεία 28ης Οκτωβρίου, εφαρ¬ 
μόστηκε στο μεγαλύτερο βαθμό. Αντίθετα, τα λοιπά 
τοπικά κέντρα γειτονιάς (στις γειτονιές 4 και 5), που 
χωροθετήθηκαν σε τυχαία κεντρικά σημεία πολεοδο¬ 
μικών ενοτήτων, δεν έτυχαν ουδεμίας εφαρμογής. Για 
το λόγο αυτό προτείνεται: 

• η ενοποίηση των τοπικών κέντρων για τις γειτονιές 
1 και 2, επειδή έχει ήδη υλοποιηθεί το θεσμοθετημένο 
τοπικό κέντρο, γύρω από την πλατεία 28ης Οκτωβρίου 
(Τ σαχπίνη). 

• Κατάργηση των τοπικών κέντρων των γειτονιών 4 
και 5 και εξυπηρέτηση των λοιπών ενοτήτων από τις 
περιοχές γενικής κατοικίας που χωροθετείται σε πε¬ 
ριοχές με αναπτυγμένες ήδη λειτουργίες (στο ισχύον 
ΓΠΣ δεν προβλέπεται η χρήση της γενικής κατοικίας). 
Με αυτόν τον τρόπο και εξυπηρετούνται λειτουργικά 
όλες οι γειτονιές και υπάρχει ομαλή μετάβαση των πο¬ 
λεοδομικών λειτουργιών (πολεοδομικό κέντρο, τοπικό 
κέντρο, γενική κατοικία, αμιγής κατοικία). 

Το τοπικό κέντρο γειτονιάς προτείνεται σε ένα συμπα¬ 
γές Ο.Τ. και στο πρόσωπο άλλων έξι Ο.Τ. που περικλεί¬ 
ονται από τις οδούς Βορείου Ηπείρου - Ν. Πλαστήρα - 
Αλικαρνασσού - Κ. Βάρναλη - Ηρώων Πολυτεχνείου - 
Καράίσκάκη - Κύπρου - Δαβάκη. Αναλυτικότερα: 

- στην ΠΕΙα, στα Ο.Τ. 71 και 78 εκτός του προσώπου 
επί της Ν. Πλαστήρα, όπου ορίζεται χρήση αμιγούς κα¬ 
τοικίας σε βάθος μιας ιδιοκτησίας, 

- στην ΠΕ2α, στα Ο.Τ. 79 και 80, εκτός του προσώπου 
επί της Ν.Πλαστήρα όπου, επίσης, ορίζεται χρήση αμι¬ 
γούς κατοικίας σε βάθος μιας ιδιοκτησίας, 

- στο Ο.Τ. 85, 

- στα Ο.Τ. 87 και 87Α, στα οικόπεδα που έχουν πρόσω¬ 
πο στην οδό Δαβάκη σε βάθος μιας ιδιοκτησίας ενώ στο 
υπόλοιπο του Ο.Τ. ορίζεται χρήση αμιγούς κατοικίας. 

Στην παραπάνω, προτεινόμενη προς θεσμοθέτηση, 
περιοχή τοπικού κέντρου, οι χρήσεις καθορίζονται σύμ¬ 
φωνα με το άρθρο 4 του από 23.2.87 π.δ. (Δ' 166) με τις 
ακόλουθες εξαιρέσεις: 

- Πολυκαταστήματα. 

- Κέντρα διασκέδασης - αναψυχής. 

- Λοιπά επαγγελματικά εργαστήρια πλην αυτά των 
καθημερινών αναγκών. 

- Πρατήρια βενζίνης. 

- Κτίρια, γήπεδα στάθμευσης. 

- Εγκαταστάσεις εμπορικών εκθέσεων - εκθεσιακά 
κέντρα. 

- Εγκαταστάσεις μέσων μαζικών μεταφορών. 

γ) Γ ενική κατοικία. 

Οι προτεινόμενες χρήσεις γενικής κατοικίας, λαμβά- 
νοντας υπόψη την πολεοδομική λειτουργία, τη διαμορ¬ 
φωμένη νόμιμα κατάσταση και τις τάσεις, καθορίζονται 
ως ακολούθως: 

ΠΕΙ - Τομέας Ια 

Ο.Τ. 19,18,17,16,15, 30, 29, 28, 27, 20, 21, 
24, 25, 26, 31, 32, 33, 34 

ΠΕ2 - Τομέας 2α 

Στο πρόσωπο των Ο.Τ. 115,114,102,101, 
100 (σε βάθος μιας ιδιοκτησίας) 

ΠΕ2 - Τ ομέας 2β 

Ο.Τ. 300, 301, 303, 305 (πλην των προ¬ 
σώπων στις οδούς Ιωνίας και Κανάρη 
που καθορίζονται ως Αμιγής Κατοικία) 

ΠΕ2 - Τ ομέας 2γ 

Στο πρόσωπο των Ο.Τ. 11,12,13 (σε βά¬ 
θος μιας ιδιοκτησίας) 

ΠΕ4 

Ο.Τ. 138,140, 260, 262, 263, 264 και στο 
πρόσωπο των Ο.Τ. 238, 253, 256 (σε βά¬ 
θος μιας ιδιοκτησίας) 

ΠΕ5 - Τομέας 5α 

Ο.Τ. 273 και στο πρόσωπο του Ο.Τ. 265 
σε βάθος μιας ιδιοκτησίας 

ΠΕ5 - Τ ομέας 5β 

Όλη η προτεινόμενη προς ένταξη περι¬ 
οχή στον κόμβο της Βαρυμπόμπης 


Η γενική κατοικία συντάσσεται σύμφωνα με το πε¬ 
ριεχόμενο του σχετικού διατάγματος με κάποιες εξαι¬ 
ρέσεις σε ορισμένα Ο.Τ., για τη βελτίωση της πολεο- 
δομικής λειτουργίας και την προστασία της χρήσης 
της αμιγούς κατοικίας. Στις παραπάνω περιγραφόμενες 
περιοχές χρήσεων γενικής κατοικίας, επιτρέπονται με 
εξαιρέσεις (όπως αυτές περιγράφονται παρακάτω), οι 
αναφερόμενες στο άρθρο 3 του από 23.2.87 π.δ. (Δ' 
166) χρήσεις: 

1. Κατοικία. 

2. Ξενοδοχεία μέχρι 100 κλινών και ξενώνες. 

3. Εμπορικά καταστήματα (με εξαίρεση τις υπεραγο¬ 
ρές και τα πολυκαταστήματα). 

4. Γραφεία, τράπεζες, ασφάλειες, κοινωφελείς οργα¬ 
νισμοί. 

5. Κτίρια εκπαίδευσης. 

6. Εστιατόρια. 

7. Αναψυκτήρια. 

8. Θρησκευτικοί χώροι. 

9. Κτίρια κοινωνικής πρόνοιας. 

10. Επαγγελματικά εργαστήρια χαμηλής όχλησης. 

11. Πρατήρια βενζίνης. 

12. Αθλητικές εγκαταστάσεις. 

13. Κτίρια, γήπεδα στάθμευσης. 

14. Πολιτιστικά κτίρια (και εν γένει πολιτιστικές εγκα¬ 
ταστάσεις). 

Ειδικότερα όμως, προτείνονταί: 

ί) Στις ΠΕ 1, ΠΕ2, ΠΕ5α καθώς και στα Ο.Τ.138,140 και 
στο πρόσωπο των Ο.Τ. 238, 253 και 256 της ΠΕ4, εξαι¬ 
ρούνται τα εμπορικά καταστήματα >250 τ.μ. Αναλυτικό¬ 
τερα, διευκρινίζεται ότι το όριο των 250 τ.μ. ισχύει ανά 
εμπορική εκμετάλλευση (κατάστημα). Σε κάθε οικόπεδο/ 
ιδιοκτησία είναι δυνατό να συνυπάρχουν περισσότερα 
από ένα καταστήματα που το καθένα από αυτά δεν 
ξεπερνά σε επιφάνεια εκμετάλλευσης τα 250 τ.μ. 

ϋ) Στα τετράγωνα της ΠΕ2 τομέας 2α επί της Τατο'ΐου, 
εξαιρούνται, πλέον των προηγουμένων, τα εστιατόρια 
και τα αναψυκτήρια. 

ιϋ) Στα οικόπεδα επί της λεωφόρου Τατο'ΐου, τίθεται 
ρητή προϋπόθεση να εξασφαλίζονται οι επαρκείς χώ¬ 
ροι στάθμευσης (ανά ιδιοκτησία) στο εσωτερικό των 
οικοπέδων και των τετραγώνων με προσαύξηση των 
θέσεων στάθμευσης κατά 50% του υπάρχοντος θεσμι¬ 
κού πλαισίου όπως ισχύει. 


ίν) Στα Ο.Τ. 305 και 303, στα οικόπεδα που έχουν 
πρόσωπο στην οδό Ιωνίας και σε βάθος μιας ιδιοκτησί¬ 
ας, εξαιρούνται, πλέον των προηγουμένων, εστιατόρια, 
αναψυκτήρια, επαγγελματικά εργαστήρια και πρατήρια 
βενζίνης. 

ν) Στα Ο.Τ. 300 και 301, στα οικόπεδα που έχουν πρό¬ 
σωπο στην οδό Κανάρη και σε βάθος μιας ιδιοκτησί¬ 
ας, εξαιρούνται, πλέον των προηγουμένων, εστιατόρια, 
αναψυκτήρια, επαγγελματικά εργαστήρια και πρατήρια 
βενζίνης. 

νί) Στο Ο.Τ. 273 της ΠΕ5α, καθορίζεται χρήση γενι¬ 
κής κατοικίας σύμφωνα με το άρθρο 3 του από 23.2.87 
π.δ. (Δ' 166), με επιτρεπόμενες μόνο χρήσεις: κατοικία, 
γραφεία, τράπεζες, ασφάλειες, κοινωφελείς οργανισμοί 
και πολιτιστικά κτίρια. Εξαιρούνται οι ιδιωτικές κλινι¬ 
κές, όπως καθορίζονται από το άρθρο 11 (παρ. 12) του 
ν.2052/92 (Α' 94). 

δ) Αμιγής κατοικία. 

Καθορίζονται χρήσεις αμιγούς κατοικίας σε όλες τις 
υπόλοιπες οικιστικές περιοχές. Συγκεκριμένα καθορίζε¬ 
ται χρήση αμιγούς κατοικίας στις ΠΕΙ, ΠΕ2, ΠΕ4, ΠΕ5 και 
στο Ο.Τ. 30 της ΠΕ3, σύμφωνα με το άρθρο 2 του από 
23.2.87 π.δ. (Δ'166) με τις εξαιρέσεις των ξενώνων, των 
εμπορικών καταστημάτων εμβαδού >50τ.μ, των εμπο¬ 
ρικών καταστημάτων στους ορόφους και των ιδιωτικών 
κλινικών. Στα υπόλοιπα Ο.Τ. της ΠΕ3 καθορίζεται χρή¬ 
ση αμιγούς κατοικίας, όπου πέραν των προηγουμένων 
εξαιρούνται όλα τα εμπορικά καταστήματα. 

ε) Ελεύθεροι χώροι - Αστικό πράσινο. 

Καθορίζεται χρήση ελεύθερων χώρων - αστικού πρα¬ 
σίνου, σύμφωνα με το άρθρο 9 του από 23.2.87 π.δ. (Δ' 
166), με την εξαίρεση των χώρων συνάθροισης κοινού. 

4.2. Περιοχές προς Πολεοδόμηση. 

Η περιοχή που δεν έχει ολοκληρωθεί ο πολεοδομικός 
σχεδιασμός αλλά βρίσκεται σε διαδικασία η ολοκλήρω¬ 
ση της πολεοδομικής μελέτης ένταξης, οριοθετείται από 
τους δρόμους Σάμου, Εθνικής Αντίστασης και Λεωφ. 
Ερυθραίας και ανήκει στην Πολεοδομική Ενότητα 5α. Η 
κύρια χρήση είναι αυτή της αμιγούς κατοικίας με σ.δ. 0,6. 

Με την αναθεώρηση του σχεδίου προτείνεται η ένταξη 
στο εγκεκριμένο σχέδιο μικρής έκτασης περιοχής που 
οριοθετείται από τους δρόμους Εθνικής οδού Αθηνών - 
Λαμίας - γέφυρα της Βαρυμπόμπης και Λεωφ. Ερυθραί¬ 
ας. Αποτελεί τρίγωνο και εντάσσεται στην Πολεοδομική 
Ενότητα 5 (5Β). Η περιοχή αυτή είναι περιβαλλοντικά 
υποβαθμισμένη και ως εκ τούτου προτείνεται να αναλά- 
βει χρήσεις γενικής κατοικίας με συντελεστή δόμησης 
0,4. Σημειώνεται πως η επέκταση αφορά τα μη δασικά 
και μη αναδασωτέα τμήματα. 

4.3. Περιοχές εκτός πολεοδόμησης - Περιοχές προ¬ 
στασίας 

α) Οι ζώνες προστασίας του Πεντελικού Όρους και 
του ποταμού Κηφισού στα τμήματά τους που εμπίπτουν 
στα όρια του Γ ενικού Πολεοδομικού Σχεδίου (όρια της 
Δημοτικής Ενότητας Νέας Ερυθραίας) καθορίζονται στα 
ισχύοντα π.δ. και δεν τροποποιούνται από το ΓΠΣ. 

β) Προτείνεται ως περιοχή ειδικής προστασίας, ονομα¬ 
ζόμενη ως Περιοχή Ειδικής Προστασίας (ΠΕΠ) Α, η ζώνη 
που εκτείνεται δεξιά από την Εθνική Οδό Αθηνών - Λα¬ 
μίας, ενώ οριοθετείται από τη Λεωφόρο Ερυθραίας και 
μέχρι το όριο της Δημοτικής Ενότητας Νέας Ερυθραί¬ 
ας προς βορρά. Στην περιοχή αυτή σήμερα υπάρχουν 
αθλητικές εγκαταστάσεις (δημοτικό στάδιο), κατοικίες, 

ξενοδοχεία και υπερτοπικές, εμπορικές χρήσεις. Τμή¬ 
ματα της περιοχής έχουν δασικούς θύλακες. Με τον 
ορισμό της ως ΠΕΠ θα υπάρξει έλεγχος και περιορισμός 
της εξάπλωσης τριτογενών και οικιστικών δραστηριο¬ 
τήτων. Στα μη δασικά και αναδασωτέα τμήματα της 
καθορίζονται χρήσεις αναψυχής, αθλητισμού (μικρές 
αθλητικές εγκαταστάσεις) και κατοικίας. 

γ) Ορίζεται ως Περιοχή Β εκτός σχεδίου η περιοχή 
της Καστρίτσας. Οριοθετείται από την οδό Θησέως 
(συνέχεια της Ελ. Βενιζέλου), Καστρίτσας και Παπαδάκη. 
Στην περιοχή αυτή σήμερα αναπτύσσεται διάσπαρτη 
κατοικία με την εκτός σχεδίου δόμηση, ενώ στο μέτωπο 
της οδού Θησέως, εκτός της κατοικίας, σημειακά και 
εμπορικές χρήσεις. Στα μη δασικά και μη αναδασωτέα 
τμήματα της ζώνης αυτής καθορίζονται χρήσεις κατοι¬ 
κίας και πολιτιστικών εγκαταστάσεων. 

δ) Ζώνη πρασίνου, παραρεμάτιων περιοχών, ρεμάτων. 
Στη ζώνη αυτή απαγορεύεται κάθε δόμηση και απαγο¬ 
ρεύεται κάθε περίφραξη ή αλλοίωση του εδάφους με 
έργα κάθε μορφής, με εξαίρεση τα απολύτως απαραί¬ 
τητα και αιτιολογημένα έργα υποδομής των Οργανι¬ 
σμών Κοινής Ωφέλειας (περιβαλλοντικά δίκτυα). Για τα 
ρέματα και τις περιοχές ακατάλληλες προς δόμηση, να 
ισχύσουν όσα σημειώνονται στην έγκριση γεωλογικής 
καταλληλότητας. Οι μελέτες οριοθέτησης να συντα¬ 
χθούν για περίοδο επαναφοράς Τ=50 έτη. 

Η γενική κατεύθυνση που δίνεται είναι η διατήρηση της 
ανοικτής κοίτης του ρέματος Κοντοχρήστου καθώς και 
αυτών στην ΠΕ3 (Πολιτεία), τουλάχιστον στα τμήματα 
που σήμερα είναι ορατά, και ο καθορισμός παραρεμάτιας 
ζώνης πρασίνου και περιπάτου. Στη μελέτη οριοθέτησης 
των ρεμάτων που βρίσκονται εκτός πολεοδομούμενης 
περιοχής και χαρακτηρίζονται ως ζώνη Α2 από τη γεω¬ 
λογική μελέτη, να εξετασθεί η δυνατότητα επανάκτησης 
της φυσικής κοίτης και, ταυτόχρονα, η διαμόρφωση των 
παραρεμάτιων εκτάσεων για αποκλειστική χρησιμοποί¬ 
ηση ως χώρων πρασίνου και περιπάτου. 

Β1. Συμβατότητα του σχεδίου ή με τον υφιστάμενο 
χωροταξικό σχεδίασμά 

Σύμφωνα με το σχέδιο νόμου για το Ρυθμιστικό σχέδιο 
Αθήνας - Αττικής 2021, η περιοχή ενδιαφέροντος ανή¬ 
κει στη Χωρική Ενότητα Λεκανοπεδίου / Πολεοδομικού 
Συγκροτήματος Αθήνας - Πειραιά και ειδικότερα στην 
υποενότητα Βόρειας Αθήνας. Η Χωρική Ενότητα του 
Λεκανοπεδίου συνιστά ένα χωρικό αστικό συνεχές, που 
αποτελεί την κύρια περιοχή συγκέντρωσης πληθυσμού, 
οικονομικών δραστηριοτήτων και μητροπολιτικών λει¬ 
τουργιών σε περιφερειακό και εθνικό επίπεδο. 

Σε συσχέτιση του σχεδίου νόμου για το νέο Ρυθμιστι¬ 
κό σχέδιο Αθήνας - Αττικής 2021 με τη ΣΜΠΕ τροποποί¬ 
ησης του ΓΠΣ της Δημοτικής Ενότητας Νέας Ερυθραίας 
παρατηρούνται τα εξής: 

1. Η προτεινόμενη τροποποίηση του ΓΠΣ πληροί και 
τους τρεις στρατηγικούς στόχους του νέου Ρυθμιστικού 
σχεδίου Αθήνας - Αττικής 2021, εφόσον: 

α) Συνεισφέρει στην ενδυνάμωση της οικονομικής 
δραστηριότητας στην περιοχή εφαρμογής του, καθώς: 

• δημιουργεί ένα ασφαλές επιχειρηματικό περιβάλλον 
για τις μικρομεσαίες επιχειρήσεις, επιλύοντας έτσι τη 
δυσλειτουργία, την ανασφάλεια και την πιθανή διακοπή 
που είχε δημιουργήσει για μεγάλο χρονικό διάστημα η 
αντιφατική κατάσταση των επιτρεπόμενων και νόμιμα 


υφισταμένων χρήσεων, ιδιαίτερα επί της Λεωφόρου 
Τ ατοίου, 

• βελτιώνει τη γενικότερη εικόνα της Δημοτικής Ενό¬ 
τητας και την καθιστά ελκυστικότερη για τους κατοί¬ 
κους αλλά και για τις επιχειρήσεις, 

• δημιουργεί νέες θέσεις εργασίας (στη μικρή επέκτα¬ 
ση του σχεδίου, στις νέες θέσεις εφαρμογής χρήσεων 
γενικής κατοικίας κ.λπ.). 

β) Είναι περιβαλλοντικά βιώσιμη καθώς: 

• δεν έχει αξιόλογες αρνητικές επιπτώσεις στην άμε¬ 
ση και ευρύτερη γειτονία της, 

• ταυτόχρονα, λαμβάνει μέριμνα για την προστασία 
των μεγάλων και μικρών θυλάκων πρασίνου εντός της 
περιοχής ευθύνης του ΓΠΣ. 

• Επιπλέον έχει ιδιαίτερα θετικές επιδράσεις, όπως τη 
διευκόλυνση της αστικής κινητικότητας, την αναβάθμιση 
κτιριακού αποθέματος, τη δημιουργία υποδομών εξυ¬ 
πηρέτησης συνδυασμένων μεταφορών - μετακινήσεων 
(στις θέσεις επέκτασης του ηλεκτρικού σιδηροδρόμου) 
κ.λπ. 

γ) Συμβάλλει στη βελτίωση της ποιότητας ζωής των 
κατοίκων της Νέας Ερυθραίας με: 

• την καλύτερη πολεοδομική λειτουργία της Δημο¬ 
τικής Ενότητας, 

• την ποικιλία των δυνατοτήτων αναψυχής που προ¬ 
σφέρει (ΠΕΠ, ποδηλατοδρόμοι κ.ά.), 

• τις θέσεις εργασίας που δημιουργεί, με ότι αυτό 
σημαίνει για την κοινωνική συνοχή, την ασφάλεια και 
την ευημερία της περιοχής, 

• τη βελτίωση της μεταφορικής υποδομής κ.ά., 

2. Επίσης, βρίσκεται σε απόλυτη συνέργεια με τις προ¬ 
βλέψεις του νέου Ρυθμιστικού σχεδίου Αθήνας - Αττικής 
2021 για την προστασία του περιβάλλοντος, καθώς: 

• Διατηρεί, προστατεύει και αναδεικνύει σημαντικό¬ 
τατους θύλακες πρασίνου. 

• Δεν επεκτείνεται ώστε να καταλάβει νέα αδόμητη γη 
(ακόμα και η πάρα πολύ μικρή προτεινόμενη επέκταση 
αφορά ήδη δομημένη στο μεγαλύτερο ποσοστό γη). 

• Με τις πολιτικές και τις ενέργειες που εφαρμόζει 
σε συνδυασμό με τις προβλέψεις του ΓΠΣ, συνεισφέρει 
στην κατεύθυνση της μείωσης των εκπομπών του θερ¬ 
μοκηπίου (διατήρηση και ενίσχυση αστικού πρασίνου, 
ελεγχόμενη στάθμευση, ποδηλατοδρόμοι, ΠΕΠ κλπ.) 
αλλά και στη βελτίωση των συνθηκών διαβίωσης μέσα 
στη σύγχρονη πόλη. 

• Με την προτεινόμενη οριοθέτηση των ρεμάτων κα¬ 
θώς και με την προστασία των υδρευτικών της γεω¬ 
τρήσεων, προστατεύει έναν ανεκτίμητο φυσικό πόρο. 

Β2. Περιβάλλον περιοχής - Ευαίσθητα στοιχεία του - 
Ειδικά Προστατευόμενες ζώνες. 

1. Η περιοχή εφαρμογής του σχεδίου δεν εμπίπτει 
σε περιοχές με ιδιαίτερο καθεστώς προστασίας του 
φυσικού περιβάλλοντος, όπως περιοχές του δικτύου 
ΝοΐυΓ3 2000, Ζώνες Ειδικής Προστασίας της Ορνιθοπα- 
νίδας (8ΡΑ), περιοχές που να υπάγονται στην συνθήκη 
Β3ΙΎ133Γ κλπ. Στην περιοχή περιβαλλοντικής διερεύνησης, 
εντάσσονται φυσικές περιοχές μεγάλου ενδιαφέροντος 
που είναι οι εξής: 

α. Όρος Πεντέλης (ή Πεντελικό). 

Οι χρήσεις γης στην περιοχή του Πεντελικού όρους 
καθορίζονται από το Σύνταγμα, τη δασική νομοθεσία, 
το ν. 669/77, την αρχαιολογική νομοθεσία και το από 
1988 π.δ. (Δ' 755). Αναλυτικότερα: 



4368 


ΤΕΥΧΟΣ ΑΝΑΓΚΑΣΤΙΚΩΝ ΑΠΑΛΛΟΤΡΙΩΣΕΩΝ ΚΑΙ ΠΟΛΕΟΔΟΜΙΚΩΝ ΘΕΜΑΤΩΝ 


• Η ζώνη Α καθορίζεται ως περιοχή αναψυχής, αθλητι¬ 
σμού και γεωργικής χρήσης. Επιτρέπεται η ανέγερση κτι¬ 
ρίων αναψυχής, αθλητισμού και ορειβατικών καταφυγίων. 

• Η ζώνη Β καθορίζεται ως περιοχή γεωργικής χρήσης. 

• Η ζώνη Γ καθορίζεται ως περιοχή κατοικίας και γε¬ 
ωργικής χρήσης και επιτρέπεται η ανέγερση κατοικιών 
και γεωργικών αποθηκών. 

• Η ζώνη Δ καθορίζεται ως περιοχή αναψυχής και 
επιτρέπεται μόνο η εγκατάσταση υπαίθριων και στε¬ 
γασμένων καθιστικών και περιπτέρων που εξυπηρετούν 
τη χρήση αυτή. 

• Η ζώνη Ε καθορίζεται ως ζώνη λατομικής χρήσης 
(εκτείνεται στις περιοχές που λειτουργούσαν λατομεία 
μαρμάρου). 

• Η ζώνη ΣΤ καθορίζεται ως περιοχή περιβαλλοντικής 
εκπαίδευσης και αναψυχής και επιτρέπεται η ανέγερση 
κτιρίων που εξυπηρετούν τις χρήσεις αυτές. 

• Η ζώνη Ζ καθορίζεται ως περιοχή αναψυχής, πολιτι¬ 
στικών εκδηλώσεων και αθλητισμού και επιτρέπεται η 
ανέγερση κτιρίων που εξυπηρετούν τις χρήσεις αυτές 
καθώς και η ανέγερση Μουσείου. 

β. Κηφισός ποταμός. 

Σύμφωνα με το από 1994 π.δ. (Δ' 632) για την προστα¬ 
σία του Κηφισού και των παραχειμμάρων του, ορίσθηκε 
Α' ζώνη προστασίας με πλάτος 50 μέτρων εκατέρωθεν 
του άξονα της κοίτης του, όπου απαγορεύεται η δό¬ 
μηση και η αλλοίωση της μορφής του τοπίου με έργα 
κάθε είδους. Οι περιοχές που εμπίπτουν στη ζώνη αυτή 
καθορίζονται ως περιβαλλοντικής αγωγής, υπαίθριας 
αναψυχής και γεωργικής χρήσης. Επιτρέπονται μόνο 
έργα που αποσκοπούν στην προστασία της χλωρίδας 
και της πανίδας, στην αποκατάσταση και ανάπλαση 
του τοπίου καθώς και στη διευθέτηση της κοίτης του. 

Ως Β' ζώνη προστασίας ορίστηκε περιοχή από τα 
όρια της Α' ζώνης και μέχρι διαφορετικό κατά περιοχές 
πλάτος, όπου επιτρέπεται δόμηση με πολύ μικρό συ¬ 
ντελεστή και ήπιες χρήσεις. Οι περιοχές που εμπίπτουν 
στη ζώνη αυτή καθορίζονται ως γεωργικής χρήσης, 
κατοικίας και δραστηριοτήτων αναψυχής, πολιτισμού, 
περιβαλλοντικής αγωγής και αθλητισμού. Ως εκ τούτου 
επιτρέπονται δραστηριότητες και κατασκευές που συ- 
νάδουν με τις προαναφερθείσες χρήσεις. 

2. Όσον αφορά τα υπό καθεστώς προστασίας στοιχεία 
του πολιτιστικού περιβάλλοντος της περιοχής εφαρ¬ 
μογής του σχεδίου, αυτά σύμφωνα με τη ΣΜΠΕ και τις 
γνωμοδοτήσεις των οικείων Εφορειών του Υπουργείου 
Πολιτισμού και Αθλητισμού (με α.π. 9310/30.12.2013 της 
Β' Εφορείας Προϊστορικών και Κλασσικών Αρχαιοτή¬ 
των, με α.π. 10172/17.12.2013 της 1ης Εφορείας Βυζαντινών 
Αρχαιοτήτων και με α.π. 9017/4.12.2013 της Εφορείας 
Νεωτέρων Μνημείων Αττικής), έχουν ως ακολούθως: 

2.1. Από πλευράς αρμοδιοτήτων της Εφορείας Προϊ¬ 
στορικών και Κλασσικών Αρχαιοτήτων υπάρχουν δύο 
προσωρινά οριοθετημένοι αρχαιολογικοί χώροι (ΑΑΠ' 
593/2010) που αφορούν: α) στη θέση “Μορτερό”, το σύ¬ 
νολο σχεδόν της Περιοχής Εδικής Προστασίας Α (ΠΕΠ 
Α) εμπίπτει στον προσωρινά οριοθετημένο αρχαιολο¬ 
γικό χώρο αρχαίου υδραγωγείου με οχτώ φρεάτια και 
β) στον εξωαστικό χώρο, στην κορυφή Καστράκι στα 
δυτικά του Πεντελικού, υπάρχουν κατάλοιπα αρχαίας 
δραστηριότητας (οχυρωματικός περίβολος, ορθογώνιο 
οικοδόμημα - πιθανώς πύργος, περίγραμμα κτιρίων, να- 
ΰδριο του Αγ. Φανουρίου). 


2.2. Από πλευράς αρμοδιοτήτων της Εφορείας Βυζα¬ 
ντινών Αρχαιοτήτων, δεν υπάρχουν μνημεία αρμοδιό- 
τητάς της. 

2.3. Από πλευράς αρμοδιοτήτων της Εφορείας Νεωτέ¬ 
ρων Μνημείων υπάρχουν δύο χαρακτηρισμένα νεώτερα 
μνημεία: α) το κτίριο του δημοτικού σχολείου στην οδό 
Ελ. Βενιζέλου 4, μεσοπολεμικής δημόσιας αρχιτεκτονικής, 
αποτελεί χαρακτηριστικό δείγμα σχολικού κτιρίου του 
μοντέρνου κινήματος και γιατί είναι άμεσα συνδεδεμέ- 
νο με την ιστορική μνήμη των κατοίκων της περιοχής 
(κηρύχτηκε με την υπουργική απόφαση ΥΠΠΟ/ΔΙΛΑΠ/Γ/ 
3515/52519/19.10.1995, Β' 946) και β) το ακίνητο (οικόπεδο με 
τα επ’ αυτού κτίσματα) που βρίσκεται στη θέση “Καστρί’ 
και ορίζεται από την πλατεία και τις οδούς Γ. Παπανδρέου 
- Ρωμυλίας - Παπαφλέσσα και Δάφνης, πρώην κατοικία - 
γραφείο των πρωθυπουργών της Ελλάδας Γεωργίου και 
Ανδρέα Παπανδρέου, το οποίο έχει χαρακτηριστεί ως 
μεγάλης ιστορικής αξίας με το π.δ. 5/1999 (Α' 5). 

Γ. Διαφοροποιήσεις που επιβάλλονται στο σχέδιο από 
την ενσωμάτωση της περιβαλλοντικής διάστασης, και 
όροι, περιορισμοί και κατευθύνσεις για την προστασία 
και διαχείριση του περιβάλλοντος που πρέπει να συ¬ 
νοδεύουν την έγκριση του σχεδίου. 

1. Κατά το σχεδίασμά των έργων και δραστηριοτήτων 
που αφορούν την υλοποίηση του σχεδίου, να λαμβάνο- 
νται υπόψη τα ακόλουθα: 

1.1. Η αναγκαιότητα βελτιστοποίησής τους κατά τρό¬ 
πον ώστε να επιτυγχάνεται η διασφάλιση κατά το δυ¬ 
νατόν των φυσικών διεργασιών, η αποδοτικότητα των 
φυσικών πόρων, η ισορροπία και η εξέλιξη των οικοσυ¬ 
στημάτων καθώς και η ποικιλομορφία, ιδιαιτερότητα ή 
μοναδικότητά τους. 

1.2. Η απορρέουσα από την εθνική και κοινοτική νο¬ 
μοθεσία υποχρέωση της χώρας για την προστασία και 
διατήρηση της βιολογικής ποικιλότητας (διατήρηση 
των οικοσυστημάτων και των φυσικών οικοτόπων, και 
διατήρηση και αποκατάσταση ζώντων πληθυσμών των 
διαφόρων ειδών στο φυσικό τους περιβάλλον). 

1.3. Η αρχή της πρόληψης της περιβαλλοντικής ζημίας. 

1.4. Οι κατευθύνσεις, όροι και περιορισμοί των θεσμο¬ 
θετημένων γενικών και ειδικών χωροταξικών σχεδίων. 

2. Ο καθορισμός χρήσεων εντός της περιοχής του 
σχεδίου, να γίνει κατά τρόπον ώστε να ελαχιστοποιού¬ 
νται οι αρνητικές επιπτώσεις στο υδρογραφικό δίκτυο 
και τους υδάτινους πόρους. Μεταξύ άλλων να ακολου¬ 
θούνται οι εξής κατευθύνσεις: 

2.1. Να οριοθετηθούν τα υδατορέματα που διασχίζουν 
την περιοχή εφαρμογής του σχεδίου, με σημαντικότε¬ 
ρο το ρέμα Κοντοχρήστου, με καθορισμό ζωνών προ¬ 
στασίας αυτών. Η οριοθέτηση θα πρέπει να γίνει κατά 
τρόπον ώστε να μην προϋποθέτει κάλυψή τους, αλλά 
και να εξασφαλίζει τη διατήρηση του χαρακτήρα τους 
ως στοιχείων του φυσικού περιβάλλοντος εισερχόμενων 
εντός οικιστικού ιστού, στα τμήματα που αυτά διατη¬ 
ρούν τη φυσικότητά τους. 

2.2. Κατά τη χωροθέτηση χρήσεων να λαμβάνεται 
υπόψη ότι η διάθεσή των υγρών αποβλήτων των προ- 
βλεπόμενων βάσει αυτών έργων ή δραστηριοτήτων, θα 
πρέπει να γίνεται στο αστικό δίκτυο ακαθάρτων, ενώ 
σε περίπτωση ανεπάρκειας αυτού θα πρέπει να προ- 
βλέπεται η χρήση ιδίων εγκαταστάσεων επεξεργασίας 
τους σχεδιασμένων βάσει των βέλτιστων διαθέσιμων 
τεχνικών. Σε καμία περίπτωση δεν επιτρέπεται διάθεση 

στο υδρογραφικό δίκτυο ή σε παράκτια ύδατα ανεπε¬ 
ξέργαστων υγρών αποβλήτων. 

3. Για την προστασία της πολιτιστικής κληρονομιάς, 
θα πρέπει να διασφαλίζεται εκ των προτέρων ότι τα 
προτεινόμενα από το σχέδιο έργα δεν θα ενέχουν κιν¬ 
δύνους για την υποβάθμιση περιοχών του πολιτιστικού 
περιβάλλοντος. Οι αποστάσεις από αρχαιολογικούς χώ¬ 
ρους, μνημεία, ιστορικούς τόπους κλπ, ως κριτήρια απο¬ 
κλεισμού περιοχών για την υποδοχή έργων ή δραστηρι¬ 
οτήτων από την εφαρμογή του σχεδίου, να εξετάζονται 
κατά περίπτωση και σε συνδυασμό με την παράμετρο 
της οπτικής επαφής και την τυχόν υποβάθμιση περιο¬ 
χών του πολιτιστικού, περιβάλλοντος, από τις αρμόδιες 
Υπηρεσίες του Υπουργείου Πολιτισμού και Αθλητισμού, 
κατά την διαδικασία περιβαλλοντικής αδειοδότησης των 
αντίστοιχων έργων και δραστηριοτήτων. 

4. Για την προστασία του ανθρωπογενούς περιβάλ¬ 
λοντος και της ανθρώπινης υγείας κατά την υλοποίηση 
έργων και δραστηριοτήτων σε εφαρμογή των προβλέ¬ 
ψεων του σχεδίου, θα πρέπει να τηρούνται τα ακόλουθα: 

4.1. Εφαρμογή των βέλτιστων διαθέσιμων τεχνικών για 
την ελαχιστοποίηση της περιβαλλοντικής όχλησης και 
της παραγωγής κάθε είδους αποβλήτων. 

4.2. Εκπόνηση προγραμμάτων για την πρόληψη και τη 
διαχείριση ατυχηματικών καταστάσεων. 

4.3. Ορθολογική χωροθέτηση του δικτύου των υποδο¬ 
μών διαχείρισης αποβλήτων (ανακύκλωση, επεξεργασία, 
διάθεση κλπ) που θα αναπτυχθεί, λαμβάνοντας υπόψη 
το είδος, το κόστος, τις απαιτήσεις μεταφοράς και τις 
εν γένει περιβαλλοντικές επιπτώσεις του. 

5. Τα μέτρα προστασίας του περιβάλλοντος που 
αναφέρονται στη ΣΜΠΕ που συνοδεύει την απόφαση 
έγκρισης του σχεδίου, και εξειδικεύουν την εφαρμογή 
συγκεκριμένων όρων, περιορισμών και κατευθύνσεων της 
παρούσας εισήγησης, ισχύουν εφόσον δεν έρχονται σε 
αντίθεση με άλλους όρους, περιορισμούς ή κατευθύνσεις. 

6. Γ ια έργα και δραστηριότητες των οποίων η ίδρυση 
και λειτουργία υπόκειται σε περιβαλλοντική αδειοδό- 
τηση, εφαρμόζονται οι εκάστοτε ισχύουσες διατάξεις 
της περιβαλλοντικής νομοθεσίας. 

Δ. Σύστημα παρακολούθησης των σημαντικών περιβαλ¬ 
λοντικών επιπτώσεων από την εφαρμογή του σχεδίου 

1. Η παρακολούθηση των σημαντικών περιβαλλο¬ 
ντικών επιπτώσεων από την εφαρμογή του σχεδίου 
πραγματοποιείται με ευθύνη της Αρχής Σχεδιασμού 
και με τη συνεργασία και υποστήριξη κάθε Υπηρεσί¬ 
ας με αρμοδιότητα παρακολούθησης περιβαλλοντικών 
μέσων και παραμέτρων στον τομέα τους, προκειμένου 
μεταξύ άλλων να εντοπιστούν εγκαίρως απρόβλεπτες 
δυσμενείς επιπτώσεις και να ληφθούν τα κατάλληλα 
επανορθωτικά μέτρα. 

2. Υφιστάμενα προγράμματα παρακολούθησης του 
περιβάλλοντος δύνανται να ενταχθούν στο σύστημα 
παρακολούθησης των σημαντικών περιβαλλοντικών επι¬ 
πτώσεων από την εφαρμογή του σχεδίου, προς απο¬ 
φυγή διπλού ελέγχου. 

3. Η ως άνω παρακολούθηση διεξάγεται μέσω εκθέ¬ 
σεων που εκπονούνται με συχνότητα που επιτρέπει 
την έγκαιρη λήψη των διορθωτικών μέτρων που τυχόν 
κριθούν απαραίτητα, και τουλάχιστον ανά πενταετία 
από το χρόνο έγκρισης του σχεδίου. Το περιεχόμενο 
των εκθέσεων αυτών θα πρέπει να συμμορφώνεται με 
τις ακόλουθες κατευθύνσεις: 


3.1. Η έκθεση παρακολούθησης έχει σκοπό την κα¬ 
ταγραφή δεικτών που συνδέονται με τις δράσεις του 
σχεδίου και αντιπροσωπεύουν ενδεχόμενες περιβαλ¬ 
λοντικές μεταβολές, όπως οι αναφερόμενοι στη ΣΜΠΕ. 
Η Αρχή Σχεδιασμού οφείλει να μεριμνά για την συγκέ¬ 
ντρωση των σχετικών πληροφοριών από τους τελικούς 
αποδέκτες των δράσεων του σχεδίου. Η έκθεση για 
κάθε περίοδο μελέτης συντάσσεται, υποβάλλεται και 
δημοσιοποιείται εντός του πρώτου εξαμήνου της επό¬ 
μενης περιόδου. 

3.2. Η αξιολόγηση της πορείας υλοποίησης των σχετι- 
ζόμενων με το περιβάλλον στόχων του σχεδίου γίνεται 
με συγκριτική αποτίμηση των στοιχείων των διαδοχικών 
εκθέσεων. Σκοπός της σύγκρισης των παραπάνω στοι¬ 
χείων αποτελεί η ποσοτικοποίηση των περιβαλλοντικών 
μεταβολών που οφείλονται στο υλοποιηθέν τμήμα του 
σχεδίου, η σύγκριση με τις εκτιμήσεις της ΣΜΠΕ και τις 
εξελίξεις στο θεσμικό πλαίσιο για το περιβάλλον, καθώς 
και η διαπίστωση της αναγκαιότητας ή μη ανάληψης 
διορθωτικών ενεργειών. Σε περίπτωση διαπίστωσης 
είτε σημαντικών αποκλίσεων από τις εκτιμήσεις της 
ΣΜΠΕ είτε νέων υποχρεώσεων από το εκάστοτε ισχύον 
θεσμικό πλαίσιο προστασίας του περιβάλλοντος, προ- 
τείνονται κατάλληλα επανορθωτικά μέτρα. 

4. Μεταξύ των δεικτών που θα πρέπει να παρακολου- 
θούνται είναι: 

• Ποσοστό υλοποίησης των θεσμοθετημένων κοινο¬ 
χρήστων και κοινωφελών χώρων. 

• Βαθμός υλοποίησης των προτεινόμενων ειδικών 
πολεοδομικών μελετών. 

• Θόρυβος Ε0 θπ(24Ιίγ) και ΕπίρΙτί (8Γιγ) σε κεντρικές 
και τοπικές οδούς σύμφωνα με την κοινή υπουργική 
απόφαση 211773 (Β' 1367Β/2012). 

• Κυκλοφοριακός φόρτος σε κεντρικές αρτηρίες. 

• Ποσοστό μετακινήσεων με μέσα μαζικής μεταφοράς. 

• Ποιότητα ατμόσφαιρας. 

5. Οι αρμόδιες ελεγκτικές περιβαλλοντικές αρχές σε 
κεντρικό και περιφερειακό επίπεδο, ελέγχουν την τή¬ 
ρηση των όρων, περιορισμών και κατευθύνσεων που 
τίθενται στην παρούσα εισήγηση. 

Ε.Έγκριση της ΣΜΠΕ και χρονικό διάστημα ισχύος της. 

Η έγκριση της ΣΜΠΕ και οι όροι, περιορισμοί και κα¬ 
τευθύνσεις που περιλαμβάνει θα ισχύουν για το διά¬ 
στημα ισχύος της απόφασης έγκρισης του σχεδίου. Σε 
περίπτωση τροποποίησης του σχεδίου, απαιτείται η 
τήρηση των διαδικασιών που προβλέπονται στην υπ’ αρ. 
ΕΥΠΕ/οικ.107017/2006 κοινή υπουργική απόφαση. 

ΣΤ. Δημοσιοποίηση της έγκρισης της ΣΜΠΕ και άλλες 
διατάξεις. 

1. Η οριστικοποίηση των στοιχείων του σχεδίου θα γί¬ 
νει με την έγκρισή του από την Αρχή Σχεδιασμού, αφού 
ληφθούν υπόψη οι όροι, περιορισμοί και κατευθύνσεις 
της παρούσας εισήγησης, και τυχόν εξειδίκευσή τους 
στη ΣΜΠΕ που τη συνοδεύει. 

2. Η έγκριση της ΣΜΠΕ συμπεριλαμβανομένων και των 
όρων, περιορισμών και κατευθύνσεων της παρούσας ει¬ 
σήγησης, αποτελεί αναπόσπαστο τμήμα της απόφασης 
έγκρισης του σχεδίου. 

Αθήνα, 5 Μαρτίου 2014 

Ο Γ ενικός Διευθυντής Περιβάλλοντος 
του Υπουργείου Περιβάλλοντος, Ενέργειας και 
Κλιματικής Αλλαγής 
Δρ. Ε. ΤΗΛΙΓΑΔΑΣ 

ΤΕΥΧΟΣ ΑΝΑΓΚΑΣΤΙΚΩΝ ΑΠΑΛΛΟΤΡΙΩΣΕΩΝ ΚΑΙ ΠΟΛΕΟΔΟΜΙΚΩΝ ΘΕΜΑΤΩΝ 



ΕΘΝΙΚΟ ΤΥΠΟΓΡΑΦΕΙΟ 


Για τεχνικούς Λόγους στο σχεδιάγραμμα, 
έγινε σμίκρυνση, κατά ττοσοστό 37 % 

ΤΕΥΧΟΣ ΑΝΑΓΚΑΣΤΙΚΩΝ ΑΠΑΛΛΟΤΡΙΩΣΕΩΝ ΚΑΙ ΠΟΛΕΟΔΟΜΙΚΩΝ ΘΕΜΑΤΩΝ 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη υοοιρή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε μορφή ΡΥΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5Έ 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή οά-ΐΌππ από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• Η καταβολή γίνεται σε όλες τις Δημόσιες Οικονομικές Υπηρεσίες (Δ.Ο.Υ.).Το πρωτότυπο διπλότυπο (έγγραφο αριθμ. πρωτ. 9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της'Ενωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βί. 91 ·) 


Ηλεκτρονική Διεύθυνση: ήίίρ://νννννν.βί.9Γ - β-πιαΜ: ννβόπΐ3δίβΓ.βί@βί.9Γ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08:00 ΜΕΧΡΙ 13=30 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 










































































